Bekas pegawai khas mantan MB Johor didakwa palsu slip gaji

Khairul Anuar Daud, 50, membuat pengakuan itu apabila pertuduhan dibacakan di hadapan Hakim Datuk Ahmad Kamal Arifin Ismail.

Mengikut kertas pertuduhan, dia didakwa memalsukan slip gaji FlyFirefly Sdn Bhd bagi bulan Mei 2018 miliknya berjumlah RM15,820.63 dengan niat supaya dokumen itu digunakan bagi tujuan hendak menipu.

Bapa kepada tiga orang anak itu, yang juga bekas pegawai khas mantan Pengerusi Johor Corporation (JCorp) dituduh melakukan kesalahan itu di Jabatan Pengurusan Sumber Manusia – Operasi JCorp, Tingkat 11, Menara KOMTAR di sini, antara 26 Jun 2018 hingga 10 Julai 2018.

Dia didakwa mengikut Seksyen 468 Kanun Keseksaan yang membawa hukuman penjara hingga tujuh tahun dan denda, jika sabit kesalahan.

Hakim membenarkan tertuduh diikat jamin RM10,000 dengan seorang penjamin dan pasportnya diserahkan kepada mahkamah serta dia perlu melapor diri ke pejabat Suruhanjaya Pencegahan Rasuah Malaysia (SPRM) Johor Bahru setiap bulan.

Mahkamah menetapkan 21 Nov ini untuk sebutan semula kes.

Pendakwaan dikendalikan Pegawai Pendakwa SPRM Dayang Masneh Deh, manakala peguam Hazza Khalid mewakili tertuduh. – BERNAMA


Dua peniaga didakwa kemuka tuntutan palsu penjana kerjaya

KUANTAN: Dua peniaga mengaku tidak bersalah di Mahkamah Sesyen di sini hari ini atas dua pertuduhan mengemukakan tuntutan palsu bagi mendapatkan insentif pengambilan pekerja Program Penjana Kerjaya 1.0 daripada Pertubuhan Keselamatan Sosial (Perkeso) berjumlah RM43,600, tiga tahun lepas.

Arabath Ali Arul Alavudeen, 36, dan Mohmmed Ismail R P Mohd Ibrahim, 62, didakwa melakukan perbuatan itu di Pejabat Perkeso Temerloh pada 5 dan 6 Oktober 2020.

Mereka didakwa dengan niat bersama mengemukakan dokumen yang mengandungi butiran palsu 17 pekerja, bagi mendapatkan insentif bernilai RM27,200 sedangkan senarai nama pekerja berkenaan tidak pernah memohon bekerja di syarikat katering itu.

Bagi pertuduhan pertuduhan kedua, mereka didakwa melakukan perbuatan yang sama dengan mengemukakan 10 nama bukan pekerja di syarikat itu, bagi mendapatkan bayaran RM16,400 daripada Perkeso.

Kesemua pertuduhan mengikut Seksyen 18 Akta Suruhanjaya Pencegahan Rasuah Malaysia (SPRM) 2009 dan jika sabit kesalahan, boleh dihukum di bawah Seksyen 24(2) akta sama yang membawa hukuman penjara sehingga 20 tahun dan denda tidak kurang lima kali nilai butiran palsu atau RM10,000 mengikut mana-mana nilai lebih tinggi.

Timbalan Pendakwa Raya SPRM, Rifah Izzati Abdul Mutalif memohon mahkamah mengenakan jaminan sebanyak RM20,000 seorang, dengan syarat tambahan pasport kedua-dua mereka diserahkan kepada mahkamah.

Bagaimanapun peguam yang mewakili Arabath Ali, N Venugopal memohon jaminan minimum diberikan kerana tertuduh perlu menyara keluarga termasuk empat anak, manakala R Maran yang mewakili Mohmmed Ismail turut meminta jaminan dikurangkan kerana tertuduh mempunyai tanggungan anak selain ibu sedang uzur, serta pendapatannya sebagai peniaga kecil hanya RM3,000 sebulan.

Hakim Datuk Ahmad Zamzani Mohd Zain kemudiannya membenarkan tertuduh diikat jamin sebanyak RM18,000 seorang selain perlu menyerahkan pasport kepada mahkamah dan 27 Februari ditetapkan sebagai tarikh serahan dokumen. – BERNAMA


Tiada percanggahan dengan Anwar, kata Rafizi

JOHOR BAHRU: Timbalan Presiden PKR, Mohd Rafizi Ramli hari ini menafikan dakwaan beliau tidak bersefahaman dengan presiden parti, Datuk Seri Anwar Ibrahim, susulan perbezaan kenyataan mereka mengenai jangkaan jumlah kemenangan kerusi oleh Pakatan Harapan pada Pilihan Raya Umum ke-15 (PRU15).

“Saya dari awal konsisten kata buat masa sekarang iaitu hari keempat berkempen, kita sebenarnya sudah berada dalam keadaan baik dan boleh menang 80 kerusi.

“Tetapi dalam dua minggu akan datang, jika kempen dijalankan lebih baik lebih, lebih ramai orang kita jumpa, kita boleh menang sampai 90 ke 100 kerusi, jadi betul lah Anwar kata kita (PH) boleh menang 100 kerusi,” katanya pada program Sembang Santai di Tebrau di sini hari ini.

Semalam, Bendahari Agung Barisan Nasional, Datuk Seri Hishammuddin Tun Hussein dilaporkan sebagai berkata, Rafizi dan Anwar memberikan jangkaan kemenangan kerusi berbeza, sekali gus berpendapat dua pemimpin tertinggi PKR itu tidak mempunyai kata sepakat dan persefahaman.

Mohd Rafizi yang juga calon PH Parlimen Pandan berkata, jangkaan tersebut juga dibuat berdasarkan beberapa kaedah termasuk maklum balas, data dan impression yang diterima di media sosial, selain penerimaan pengundi ketika kempen bersemuka dilaksanakan.

Pada PRU 15, Mohd Rafizi akan berdepan Ketua MCA Bahagian Pandan Leong Kok Wee mewakili BN dan bekas Presiden MCA Ong Tee Keat mewakili Warisan di Parlimen Pandan.

Rafizi menang pada PRU13 menewaskan BN dan Bebas dengan majoriti 26,729 undi, namun, beliau tidak bertanding pada PRU14 kerana hilang kelayakan sebagai Ahli Parlimen selepas kerana kes mahkamah. – BERNAMA


Umar mahu lebur lagi rekod kebangsaan

JOHOR BAHRU: Atlet muda kebangsaan, Umar Osman masih belum berpuas hati dengan pencapaian mengejutkan di Sukan SEA Kemboja dan bertekad untuk meleburkan lagi rekod kebangsaan.

Pada temasya dwitahunan yang baru melabuhkan tirai semalam, atlet berusia 20 tahun itu mencatat 46.34 saat (s), memadam rekod kebangsaan acara 400 meter lelaki milik Mohd Zaiful Zainal Abidin 46.41s pada Kejohanan Olahraga Asia Junior di Brunei pada 2001.

Atlet kelahiran Johor itu berkata, melangkah kali pertama ke Sukan SEA dengan status underdog telah menyuntik semangatnya untuk menempa nama dan berazam membawa pulang pingat emas buat Malaysia.

“Memang saya terkejut dapat pecah rekod tetapi disebabkan saya turun ke temasya ini sebagai underdog, rasa sangat ajaib.

“Rasa puas, tetapi saya tidak boleh selesa terlalu awal dan mahu sasar emas lagi dan catat rekod baharu. Bagi saya rekod itu dicipta untuk dipecahkan dan saya bertekad mahu pecahkan lagi dan kekal konsisten,” katanya ketika ditemui di Program Gemilang 25 Tahun Politeknik Ibrahim Sultan (PIS) dan Sambutan Hari Raya, di sini hari ini.

Umar yang membantu kuartet negara membawa pulang gangsa acara 4×400 meter lelaki pada Sukan SEA berkata, buruannya selepas ini adalah di temasya Sukan Universiti Dunia 2023 dan Sukan Asia, kedua-duanya dijadualkan September ini.

“Latihan (menghadapi keduanya) belum lagi diperincikan, tetapi saya sedia dan melakukan latihan di padang sekitar PIS dan hujung minggu pula saya berlatih di EduCity dan Mount Austin serta di Singapura,” katanya.

Beliau pada masa sama turut menzahirkan penghargaan kepada jurulatihnya selama dua tahun iaitu Simon Lau Ching Meng dan bekas atlet Olimpik negara Nordin Mohamed Jadi yang sentiasa memberikan suntikan semangat.

“Nordin sering memberikan saya inspirasi dan motivasi. Walaupun tidak pernah melatih saya, tetapi kepercayaan yang beliau berikan kepada saya dan didikan daripada jurulatih sudah cukup untuk membantu saya terus ke hadapan,” katanya.

Di Kemboja, Umar menewaskan pelari Filipina, Umajesty Wesley Lachica Williams (46.52 s) yang meraih perak manakala gangsa milik Frederick Cabatu Ramirex juga daripada Filipina. – BERNAMA


Jangan undi sebab duit – Tun M

PUTRAJAYA: “Jangan buang undi sebab anda dapat duit (rasuah),” itu nasihat bekas Perdana Menteri, Tun Dr. Mahathir Mohamad kepada pengundi menjelang Pilihan Raya Negeri (PRN) pada 12 Ogos nanti.

Menurutnya, pengundi seharusnya lebih bertanggungjawab terhadap negara ini dan tidak tunduk kepada politik wang.

“Jika anda sayang negara ini, jangan jual negara kepada rasuah dan jangan libatkan diri dengan amalan rasuah,” katanya seperti dilapor Kosmo hari ini.

Beliau berkata demikian ketika ditemui selepas menyempurnakan majlis penutup Program Kepimpinan Perusahaan Kecil dan Sederhana di Yayasan Kepimpinan Perdana, di sini hari ini.

Pada masa sama, Dr. Mahathir berkata, beliau juga mencabar mana-mana pihak untuk membuktikan bahawa beliau pernah terbabit rasuah.

“Orang cakap saya juga pernah terbabit rasuah, buktikan perkara itu. Saya terbuka dalam hal itu dan anda boleh geledah mana-mana jabatan untuk siasat perkara itu. Itu satu dakwaan yang jahat,” katanya.

Sementara itu, pada sesi soal jawab bersama peserta program, Dr. Mahathir mendedahkan, kekalahannya di kerusi Langkawi pada Pilihan Raya Umum Ke-15 (PRU15) juga disebabkan amalan rasuah.

“Saya pernah bertanya salah seorang pengundi di sana (Langkawi) yang juga kawan saya, kenapa anda tidak undi saya, dia menjawab saya tidak beri dia duit.

“Saya tanya lagi, berapa duit dia dapat, dia jawab RM100. Saya tanya dia, apa boleh buat dengan RM100 dan dia jawab duit itu boleh dibelanja untuk dua hari,” jelasnya.

Authors

Media Variasi

View all posts

Diyana Rahip

View all posts

View all posts

View all posts


Bomba selamatkan pencari madu lebah terjatuh ke dalam cerun

MARANG: Pasukan bomba mengambil masa hampir 30 minit untuk menyelamatkan seorang pencari madu lebah yang terjatuh dari sepohon pokok tualang sebelum terjunam ke dalam sebuah cerun di Bukit Jejulong dekat Kampung Jejulong, di sini malam tadi.

Komander Operasi Balai Bomba dan Penyelamat Wakaf Tapai, Roslan Yusuf berkata, mangsa Azmi Ibrahim, 29, yang sedang mencari madu lebah terjatuh dari pokok tualang setinggi 28 meter sebelum terjunam ke dalam cerun sedalam 15 meter.

“Pihak bomba menerima panggilan pada 9.20 malam dan seramai tujuh anggota bergegas ke lokasi. Bomba berjaya sampai ke lokasi mangsa terjatuh kira-kira 11 malam kerana mengalami kesukaran untuk mencari mangsa berikutan keadaan gelap, berbukit serta bercerun. Mujurlah kami dibantu kira-kira 20 penduduk kampung yang turut sama mencari mangsa.

“Selepas hampir 30 minit mangsa berjaya dikeluarkan menggunakan tali dan alat pengusung kerana mangsa yang patah kedua-dua kakinya tidak dapat bergerak. Mangsa kemudian dikejarkan ke Hospital Sultanah Nur Zahirah untuk mendapatkan rawatan,” katanya ketika ditemui pemberita di lokasi kejadian.

Roslan berkata sebelum kejadian, mangsa bersama rakan Mohd Zaki Husin, 46, masuk ke dalam hutan di Bukit Jejulong selepas waktu asar untuk mencari madu lebah sebelum dia tergelincir di atas pokok lalu terjatuh ke dalam cerun.

Katanya, Mohd Zaki cuba membantu untuk mengeluarkan mangsa, namun tidak berjaya dan dia keluar dari hutan itu untuk mendapatkan pertolongan. – BERNAMA


Jika Tun M jadi PM, negara akan dilihat ketandusan pemimpin – Penganalisis

KUALA LUMPUR: Penganalisis politik dari Universiti Kebangsaan Malaysia (UKM), Prof. Madya Dr. Salawati Mat Basir berpendapat jika Tun Dr Mahathir Mohamad dipilih sebagai Perdana Menteri, negara akan dilihat ketandusan pemimpin.

“Beliau sudah terlalu tua, Malaysia akan dilihat ketandusan pemimpin untuk diketengahkan sedangkan kita ada ramai pemimpin berkaliber.

“Bagaimanapun beliau boleh beri pandangan bernas untuk negara, cukuplah dua kali jadi PM ramai lagi yang berkaliber.

“Tun M akan lebih dihargai apabila mampu memberi pandangan bernas untuk pembangunan negara, tetapi tak sesuai sebagai PM,” katanya kepada MEDIA VARIASI.

Mahathir yang sebelum ini menegaskan tiada calon PM dalam GTA kini berubah nada apabila beliau sedia untuk kembali dilantik menjadi perdana menteri bagi kali ketiga, sekiranya terus menerima desakan dan tiada calon lain yang bersesuaian.

Ahli Parlimen Langkawi itu berkata, beliau sebenarnya mahu memilih untuk berehat dan hanya memainkan peranan sebagai penasihat.

Author

Tun Puteh Wanti

View all posts

View all posts


Wooi Yik tak rela berpisah dengan Aaron

KUALA LUMPUR: Pemain beregu lelaki negara Soh Wooi Yik menyifatkan tidak adil untuk memisahkan gandingannya dengan Aaron Chia berdasarkan ‘kegagalan’ memenangi kejohanan terbuka sejak digandingkan pada 2017.

Menurutnya pencapaian mereka tidak kurang hebatnya berbanding beregu lain, selain gandingan mereka sebagai beregu lelaki utama negara tetap utuh.

“Hanya disebabkan kita tak menang mana-mana kejuaraan terbuka ada pihak menilai saya dan Aaron tidak sesuai sebagai pasangan. Pencapaian kami agak baik, kami sangat konsisten jika dibandingkan dengan beregu lain dan kita telah buktikan dengan menang gangsa di Sukan Olimpik Tokyo 2020.

“Kita ada keistimewaan, namun belum tiba masa untuk menang kejuaraan tetapi kami masih teruskan gandingan dan hubungan kami semakin kukuh,” katanya kepada pemberita selepas sesi latihan di sini hari ini.

Wooi Yik turut menyatakan bahawa tidak terlintas di fikirannya untuk berpisah dengan Aaron.

Keserasian pasangan nombor enam dunia itu menjadi persoalan peminat sukan tanah air selepas gagal memanfaatkan peluang meraih kejuaraan di laman sendiri pada Terbuka Malaysia 2022 dan Masters Malaysia 2022 selepas terkandas di peringkat separuh akhir di kedua-dua kejohanan tersebut.

Aaron-Wooi Yik tumbang kepada pasangan kedua dunia Takuro Hoki-Yugo Kobayashi dari Jepun, 21-23, 9-21 di Terbuka Malaysia 2022 dan tumpas kepada pasangan kelima dunia, Fajar Alfian-Muhammad Rian Ardianto dari Indonesia, 14-21, 21-19, 10-21 pada Masters Malaysia 2022.

Bagaimanapun, Pengarah Kejurulatihan Beregu Persatuan Badminton Malaysia (BAM), Rexy Mainaky pada Ahad lepas enggan mengambil risiko memecahkan gandingan beregu lelaki nombor satu negara itu buat masa sekarang.

Rexy menjelaskan amat sukar membuat tindakan drastik itu memandangkan pemain simpanan di BAM ketika ini belum lagi mencapai tahap memuaskan selain berkedudukan ranking yang jauh lebih rendah daripada Aaron-Wooi Yik seperti Man Wei Chong-Tee Kai Wun (38) serta Wan Arif Wan Junaidi-Muhammad Haikal Nazri (80).

Sementara itu, mengenai pandangan Rexy yang mahu melihat Aaron-Wooi Yik jujur dengan meluahkan apa yang terbuku di hati mereka, Wooi Yik berkata mereka selama ini sememangnya berterus terang terhadap segala masalah yang berlaku dengan barisan kejurulatihan dalam sesi latihan. – BERNAMA


Tanah runtuh: Kesemua mangsa terima rawatan di hospital dibenar pulang – NADMA

KUALA LUMPUR: Lapan mangsa kejadian tanah runtuh di tapak perkhemahan di Gohtong Jaya, Batang Kali yang mendapatkan rawatan di hospital, telah dibenarkan pulang ke rumah masing-masing.

Agensi Pengurusan Bencana Negara (NADMA) dalam kenyataan mengenai status mangsa yang dirawat memaklumkan, mereka yang berusia antara 13 hingga 44 tahun dan menerima rawatan di Hospital Selayang, Hospital Kuala Kubu Bharu serta Hospital Kuala Lumpur, dibenarkan pulang bermula Jumaat lepas sehingga Isnin.

“Sebarang maklumat terkini mengenai perkembangan mangsa-mangsa bencana akan dimaklumkan dari masa ke masa setelah mendapat pengesahan rasmi daripada agensi yang bertanggungjawab,” menurut kenyataan itu.

Berikut senarai mangsa yang dirawat:

– BERNAMA


‘Prank’ baling kek ke muka wanita hanya lakonan, Daing mohon maaf kepada rakyat Malaysia

CYBERJAYA: Kejadian ‘prank’ seorang wanita yang dibalik kek ke mukanya ketika sedang membawa anak Orang Kurang Upaya (OKU) berjalan-jalan di taman rekreasi itu rupanya hanyalah lakonan semata.

Terdahulu, tular baru-baru ini di media sosial video TikTok memaparkan kejadian tersebut yang dibuat seorang pengguna TikTok yang dikenali sebagai Daing Ellando.

Video kejadian tersebut menaikkan kemarahan ramai warga maya sehingga ramai mengecam ‘prank’ dianggap bodoh itu dan menggesa supaya orang ramai mencari pemuda itu.

Namun, selepas itu, Daing mengeluarkan satu video penjelasan bersama dengan wanita tersebut menyatakan bahawa kejadian ‘prank’ tersebut hanya lakonan semata-mata.

Wanita tersebut yang juga merupakan mak angkat kepada Daing berkata, dia melakukan lakonan tersebut bagi membantu Daing.

“Saya ingin menyatakan di sini, saya adalah diantara orang yang berlakon dalam video TikTok tersebut.

“Saya diberi tugas untuk melakonkan watak sebagai ibu yang membawa anak OKU yang mana saya di’prank’ dengan menggunakan kek dan saya bersetuju untuk melakukan watak itu demi untuk membantu anak-anak muda berkerjaya dalam TikTok dan terus mencapai kejayaan dan sukses,” katanya.

Menurut Daing, ‘prank’ itu dibuat bagi melihat jika masyarakat di sekeliling prihatin dengan nasib mangsa yang dibuli di depan mata mereka.

“Tetapi dalam masa yang sama kita bukannya nak ‘prank’ sangat mak ini, kita nak ‘prank’ orang di sekeliling sama ada orang itu prihatin atau tidak benda itu.

“Tetapi mak terkejut kan masa itu, tak ada orang yang ambil peduli pasal mak.

“Kalau tak masa itu mungkin orang dah tangkap saya, kejar dan tumbuk, tetapi kenapa bila video itu dah naik dan viral baru orang nak cari saya, itulah persoalan yang kami ingin persoalkan kepada semua,” jelas Daing.

Pada masa sama, wanita itu turut memohon maaf kepada rakyat Malaysia yang terkesan dengan lakonannya dalam video ‘prank’ yang tular itu.

“Saya mohon maaf kepada semua rakyat Malaysia yang menyangka saya telah di’prank’ dan saya juga rasa saya sangat kesian kepada Daing sebab tujuan saya membantu dia supaya dia lebih sukses tetapi akhirnya dia menjadi viral, menjadi kutukan, kecaman dan yang paling teruk ada yang mengugut bunuh dan sebagainya.

“Saya sayang dia dan saya harap benda ini tidak berterusan dan kita semua jangan terlalu mengikut emosi kerana lakonan ini bertujuan kesedaran kepada semua bahawasanya kita rakyat Malaysia bukannya nak tolong pun kalau ada orang tua atau cacat dibuli, jarang ada yang datang nak membantu.

“Itu yang saya nampak sendiri sebab saya mengalami situasi itu,” katanya lagi.

Author

Faridah Amiratul

View all posts

View all posts


MCMC teliti laporan berita dakwa bilangan penjawat awam akan dikurangkan

KUALA LUMPUR: Suruhanjaya Komunikasi dan Multimedia (MCMC) sedang meneliti laporan berita oleh sebuah saluran televisyen tempatan yang mendakwa bilangan penjawat awam akan dikurangkan.

Menteri Komunikasi dan Digital, Fahmi Fadzil berkata, hasil penilaian awal perkara itu mendapati pihak berkenaan telah beberapa kali menerbitkan bahan berita yang dilihat tidak mematuhi peraturan dan undang-undang.

Justeru, beliau menyerahkan perkara itu kepada MCMC dan pihak berkuasa sekiranya ingin melakukan siasatan terhadap pihak berkenaan berdasarkan mana-mana peruntukan undang-undang yang ada ketika ini.

“Bagaimanapun, bagi saya yang penting ada beza antara menerbitkan berita dan menerbitkan fitnah… hak untuk media bebas menjalankan tugas itu memang wujud dan kita pertahankan tapi ia tidak bermaksud ada hak untuk menerbitkan bahan yang tidak benar atau fitnah.

“… MCMC akan memaklumkan kepada saya dalam masa terdekat apakah status (penelitian itu). Jadi kita tunggu dulu hasil siasatan laporan daripada MCMC,” katanya kepada pemberita selepas pelancaran Program Jelajah Saya Digital @ Lembah Pantai di sini hari ini.

Semalam, Fahmi menerusi hantaran di Twitter berkata, kerajaan menafikan sekeras-kerasnya dakwaan laporan Berita 757 oleh Awesome TV kononnya ada cadangan daripada ‘pemerhati’ untuk mengurangkan bilangan penjawat awam.

Beliau turut meminta saluran berita tersebut memberi penjelasan mengenai idea dan cadangan yang dianggap ‘mengarut’ itu.

Sehubungan itu, menteri berkenaan mengingatkan semua pihak untuk berwaspada dalam setiap penerbitan bahan, bukan hanya laporan berita semata-mata, supaya tidak bersifat fitnah dan melanggar undang-undang sedia ada.

Mengulas teguran Laporan Ketua Audit 2021 terhadap Perbadanan Kemajuan Filem Nasional (FINAS), Fahmi berkata beliau telah bertemu dengan pihak pengurusan termasuk Ketua Pegawai Eksekutifnya.

Beliau berkata, pertemuan itu bagi memahami dengan lebih mendalam sebab kejadian itu berlaku dan tindakan yang perlu diambil untuk mengelakkan ia berulang.

“… contohnya, mereka yang memegang jawatan Ahli Lembaga Pengarah FINAS tidak boleh menerima sebarang geran atau manfaat daripada FINAS dari segi kerjaya mereka.

“Jadi kita sedang bincang pindaan apa yang perlu kepada Akta FINAS supaya Ahli Lembaga boleh berfungsi dengan baik, memahami perkembangan industri perfileman dan pada masa sama masih menjadi daya tarikan untuk menyumbang kepada perkembangan industri filem,” katanya.

Pada 19 Januari lepas, Fahmi dilapor berkata, Kementerian Komunikasi dan Digital akan melantik Pengerusi dan barisan Ahli Lembaga baharu bagi menyelesaikan isu yang dihadapi FINAS berhubung teguran audit mengenai pembaziran serta pemberian dana yang dikaitkan dengan perbadanan itu. – BERNAMA


Tanah runtuh: ‘Orang kuat’ bomba muncul semula

BATANG KALI: Setelah beberapa hari kelibatnya tidak kelihatan di lokasi insiden tanah runtuh sini kerana kurang sihat, Pengarah Jabatan Bomba dan Penyelamat Selangor, Datuk Norazam Khamis hari ini ‘muncul’ semula di Pos Kawalan Tempat Kejadian (PKTK).

Kehadirannya dalam hujan lebat dan tanpa uniform celoreng bomba itu mencuri tumpuan pengamal media dan anggota keselamatan yang mengambil kesempatan bertanyakan khabar dan mendoakan kesembuhan ‘orang kuat’ pasukan bomba itu.

Norazam berkata, kedatangannya hari ini adalah untuk memberikan semangat kepada anak buahnya yang bertungkus-lumus dalam operasi mencari dan menyelamat (SAR) serta menyatakan komitmen dan usaha pasukan keselamatan untuk sedaya upaya mencari tiga mangsa yang masih hilang.

“Alhamdulillah saya sihat dan selepas ini saya akan buat juga rawatan susulan, terima kasih kepada semua yang bertanyakan khabar dan saya ucap terima kasih atas sokongan semua dan memberikan semangat kepada kami juga,” katanya kepada media.

Beliau yang terlibat dalam operasi itu sejak hari pertama, dikejarkan ke Hospital Selayang pada Isnin akibat keletihan dan strok ringan.

Norazam, yang terkenal dalam kalangan pengamal media dengan sifat ramah dan sabar melayan pertanyaan media tanpa mengira masa, merupakan antara individu paling sibuk di lokasi kejadian dan hampir setiap hari memberikan perkembangan terkini.

Operasi SAR hari ini yang memasuki hari ketujuh menemukan empat lagi mayat menjadikan jumlah korban tragedi itu seramai 30 orang dan setakat ini, tiga mangsa masih hilang manakala 61 terselamat daripada keseluruhan 94 yang dilaporkan terlibat. – BERNAMA


Kalamullah Al-Hafiz pilih KDA FC

PENJAGA gol kebangsaan, Kalamullah Al-Hafiz memilih Kedah Darul Aman (KDA) FC sebagai destinasi barunya untuk musim 2023. Perkara ini diumumkan di media sosial KDA FC.

Penjaga gol yang sebelum ini beraksi bersama PJ City FC menandatangani kontrak dua tahun bersama KDA FC.

Sebelum menyertai PJ City FC, penjaga gol kebangsaan berusia 27 tahun ini yang mempunyai ketinggian 1.76 meter ini pernah menyarung jersi Kelantan bawah-19 dan Felda United bawah-19 sebelum menembusi skuad utama Felda United pada tahun 2017 hingga 2018.

Beliau menabur bakti di PJ City FC yang sebelum ini dikenali sebagai MISC-MIFA selama empat tahun bermula dari tahun 2019 hingga 2022.

Keputusan PJ City FC menarik diri dari kancah Liga Malaysia 2023 mempengaruhi perpindahan Kalamullah ke KDA FC.

Author

Muhammad Nor Fadzly Mahat

View all posts

View all posts


Bicara kes saman Zahid terhadap Muhyiddin bermula 16 Okt ini

KUALA LUMPUR: Mahkamah Tinggi di sini menetapkan 10 hari bermula 16 Oktober ini untuk mendengar kes saman difailkan Timbalan Perdana Menteri, Datuk Seri Dr Ahmad Zahid Hamidi terhadap bekas Perdana Menteri, Tan Sri Muhyiddin Yassin.

Peguam Shahrul Fazli Kamarulzaman yang mewakili Ahmad Zahid berkata Timbalan Pendaftar Nor Afidah Idris menetapkan 16 hingga 20 Okt dan 23 hingga 27 Okt untuk perbicaraan kes itu.

“Perbicaraan kes saman itu akan berlangsung di hadapan Hakim Datuk Rozana Ali Yusoff dan tarikh pengurusan kes selanjutnya ditetapkan pada 19 Mei ini,” kata peguam itu ketika dihubungi selepas pengurusan kes berkenaan hari ini secara dalam talian.

Prosiding hari ini turut disertai peguam Shu Ivy yang mewakili Muhyiddin.

Berdasarkan pernyataan tuntutan, Ahmad Zahid, 70, berkata, Muhyiddin mengeluarkan kenyataan fitnah terhadapnya pada majlis Pentas Perikatan Nasional Dewan Undangan Negeri (DUN) Tenggaroh, Mersing sempena kempen Pilihan Raya Negeri (PRN) Johor ke-15 di perkarangan Learning Centre Sentuhan Kasih Felda Tenggaroh 3 di Mersing pada 16 Februari lepas.

Ahmad Zahid mendakwa kenyataan fitnah tersebut antaranya membawa maksud bahawa beliau menggunakan jalan pintas untuk menyelesaikan dan menangguhkan perbicaraan kes jenayahnya yang masih berjalan, meminta pertolongan Muhyiddin untuk mencampuri urusan perbicaraan kes berkenaan dan mengarahkan pembubaran Dewan Undangan Negeri Johor.

Sementara itu, Muhyiddin, 75, dalam pernyataan pembelaan difailkan pada 9 Mei tahun lepas mendakwa kenyataan beliau bahawa Ahmad Zahid memintanya untuk campur tangan dalam kes jenayah di mahkamah adalah benar dan bukan memfitnah.

Presiden Bersatu itu mendakwa kenyataan dibuat semasa kempen PRN Johor itu merupakan komen adil serta berkepentingan awam. – BERNAMA


Polis tahan pasangan warga Indonesia terlibat kegiatan pecah kereta

SEREMBAN: Polis menahan sepasang suami isteri warga Indonesia dipercayai aktif menjalankan kegiatan pecah cermin kereta dan curi di sekitar Seremban dan Kajang, Selangor semalam.

Ketua Polis Daerah Seremban, ACP Nanda Maarof berkata, lelaki berusia 34 tahun dan wanita berusia 30 tahun itu ditahan pukul 1 pagi dalam Op Pecah Kereta di daerah ini.

“Hasil siasatan mendapati pasangan itu turut terlibat dalam tujuh kes pecah kereta. Kedua-dua mereka telah menunjukkan barang-barang yang dicuri di dalam kes yang terlibat, beberapa barang bernilai seperti jam tangan dan komputer riba turut dirampas,” katanya dalam kenyataan hari ini.

Beliau berkata, suspek bertindak memecah cermin kereta yang diletakkan di kawasan sunyi dengan menggunakan alatan tajam.

Kedua-dua suspek ditahan reman di bawah Seksyen 117 Kanun Prosedur Jenayah hingga 20 Februari ini dan disiasat di bawah Seksyen 379 Kanun Keseksaan iaitu mencuri. – BERNAMA


Pemandu kren TNB maut kemalangan dengan treler

ALOR SETAR: Seorang pemandu kenderaan berat Tenaga Nasional Berhad (TNB) maut apabila kren dipandunya terlibat dalam kemalangan dengan sebuah treler di Batu 9, Jalan Alor Setar ke Sungai Petani di sini, hari ini.

Mangsa, Hasbullah Mohd. Salleh, 38, mati di lokasi kejadian manakala pemandu lori treler terlibat yang merupakan seorang lelaki berusia 27 tahun mengalami luka ringan di kaki kirinya.

Ketua Polis Daerah Kota Setar, Asisten Komisioner Ahmad Shukri Mat Akhir berkata, kejadian berlaku kira-kira pukul 4 pagi ketika kedua-dua kenderaan bergerak dari arah bertentangan.

“Siasatan awal mendapati treler tersebut datang dari arah Alor Setar menuju Sungai Petani manakala jentera TNB tersebut bergerak ke arah bertentangan.

“Setibanya di lokasi, lori treler tersebut telah hilang kawalan dan bahagian kontenanya masuk ke laluan bertentangan. Keadaan itu menyebabkan kren terbabit berlanggar dengan kontena lori berkenaan,” katanya ketika dihubungi di sini, hari ini.

Menurut Ahmad Shukri, mangsa disahkan meninggal dunia di tempat kejadian dan mayat dihantar ke Jabatan Forensik Hospital Sultanah Bahiyah (HSB) untuk bedah siasat.

Katanya, siasatan awal mendapati treler tersebut mengalami kerosakan ‘axle brackets’ di bahagian belakang sebelah kanan dan satu tayar belakang turut pecah sebelum kemalangan.

“Pihak polis bagaimanapun masih menjalankan siasatan mengikut Seksyen 41(1) Akta Pengangkutan Jalan 1987,” katanya.

Sementara itu, Ketua Balai Bomba dan Penyelamat (BBP) Jalan Raja, Penolong Penguasa Bomba Wan Azizul Hakim Wan Jaafar berkata, pihaknya berdepan cabaran mengeluarkan mayat berikutan kontena treler tersebut terbalik dan menghempap kren TNB. – Utusan

Authors

Media Variasi

View all posts

Diyana Rahip

View all posts

View all posts

View all posts


Kertas Putih perolehan vaksin COVID-19 teliti tatacara perolehan – Dr Zaliha

PUTRAJAYA: Kertas Putih perolehan vaksin COVID-19 akan meneliti tatacara perolehan yang dilakukan adalah telus demi manfaat rakyat, kata Menteri Kesihatan, Dr Zaliha Mustafa.

Beliau dalam kenyataan hari ini berkata, Kementerian Kesihatan (KKM) telah menubuhkan pasukan kerja bagi merangka Kertas Putih itu susulan keputusan mesyuarat Jemaah Menteri pada 18 Januari lepas untuk memberi gambaran secara komprehensif mengenai pengurusan perolehan vaksin COVID-19.

Beliau berkata, Kertas Putih itu akan meneliti tatacara perolehan yang dilakukan berikutan penemuan awal pihak Jabatan Peguam Negara dan Bahagian Hal Ehwal Undang-Undang (BHEUU) Jabatan Perdana Menteri (JPM) yang menjalankan ‘due diligence’ (penilaian wajar) terperinci khususnya terhadap terma-terma perjanjian bekalan vaksin COVID-19 yang telah ditandatangani serta dibuat semasa tempoh darurat.

“Bertepatan dengan keputusan mesyuarat Jemaah Menteri juga, KKM akan memastikan sebarang urusan perolehan termasuk perolehan vaksin COVID-19 di bawah kementerian ini dilaksanakan dengan lebih teliti, berintegriti serta memastikan ia mempunyai manfaat timbal-balik kepada kerajaan,” katanya.

Pada 8 Februari lepas, Perdana Menteri, Datuk Seri Anwar Ibrahim berkata, Kertas Putih perolehan dan kos pembelian vaksin COVID-19 akan dibentangkan pada persidangan Parlimen akan datang kerana didapati tidak mengikut prosedur serta dilakukan tanpa melalui persetujuan Peguam Negara (AG).

Anwar dilaporkan berkata, Kertas Putih berkenaan akan dibentangkan kerana pada peringkat awal dikesan terdapat ketirisan kerana dipercayai tidak melalui peraturan atau proses yang sepatutnya serta perolehan bagi sesetengah vaksin itu amat diragui dari segi jumlah dan kos yang terlibat. – BERNAMA


Permintaan jururawat peribadi, ‘caregiver’ semakin meningkat

BANGI: Bidang kejururawatan dan penjaga pesakit peribadi profesional di rumah dijangka memberi peluang sangat cerah kepada industri kesihatan baharu masa kini.

Ia dilihat cabang usaha baharu yang mendapat permintaan lebih tinggi melebihi penawaran, pasca pandemik COVID-19.

Ketua Pegawai Operasi Mixigo Sdn Bhd (Mixigo), Mohd Taufik Jamain, Mixigo menawarkan perkhidmatan jururawat dan penjaga pesakit peribadi ke rumah selepas menerima maklum balas ada waris sukar mendapatkan khidmat seperti itu.

Katanya, kebanyakan yang tampil kerana ada yang tidak mampu menguruskan prosedur bersifat bukan invasif seperti cucian luka diabetes, tukar tiub, dandanan dan mandian (buffing) dari hujung kepala hingga ke hujung kaki.

“Kami melihat bidang ini sebagai cabang baharu dalam sektor kesihatan yang perlu diambil berat. Sebab di hospital ada perkhidmatan kesihatan terancang tetapi di rumah pesakit tidak akan menerima penjagaan dan layanan sama.

“Di Mixigo, ia adalah pilihan untuk mereka yang memerlukan khidmat kami. Tidak kira pesakit termasuk cacat kekal, lumpuh, kanser, malah kaunseling,” katanya kepada MEDIA VARIASI.

Katanya, Mixigo kini mempunyai sekurang-kurangnya 14 pekerja jururawat berlesen dan penjaga peribadi di tujuh cawangan sekitar Lembah Klang.

Bagaimanapun, Mohd Taufik berkata, pihaknya sangat memerlukan sekurang-kurangnya 100 lagi pekerja bagi menampung permintaan tinggi di pasaran, ketika ini.

“Permintaan sangat tinggi, dan kami mengutamakan kawasan Lembah Klang buat masa ini, sebelum merancang untuk perluas khidmat dalam dan luar negara, pada masa akan datang.

“Jadi, kita perlu buat pengambilan lagi dan sebenarnya ia peluang kerjaya baharu yang dibuka kepada semua tak kita latarbelakang,” katanya.

Terdahulu, beliau menghadiri Majlis Townhall dan Menandatangani Persefahaman Bersama antara Mixigo Sdn Bhd dan Physiogo di Bangi Golf & Resort, di sini.

Sementara itu, Mohd Taufik berkata, jururawat Mixigo adalah graduan diploma atau ijazah kejururawatan yang mendapat pengiktirafan lesen Lembaga Jururawat Malaysia (LJM).

“Apabila mereka melakukan perkhidmatan seperti ini, sebenarnya sudah ‘overqualified’,” katanya

Beliau menambah, bayaran kepada kedua-dua jururawat dan penjaga peribadi ini bergantung kepada tempoh perkhidmatan dan prosedur, serendah RM40.

Author

Tun Puteh Wanti

View all posts

View all posts


Malaysia perkenal program Hospital Pelancongan Perubatan Perdana

KUALA LUMPUR: Malaysia telah mengambil inisiatif untuk memperkenal Program Hospital Pelancongan Perubatan Perdana pertamanya dengan menyenarai pendek empat pusat perubatan iaitu Institut Jantung Negara, Island Hospital, Pusat Perubatan Mahkota dan Pusat Perubatan Subang Jaya.

Majlis Pelancongan Kesihatan Malaysia (MHTC) dalam kenyataan hari ini memaklumkan, program itu memainkan peranan penting dalam mentransformasi ekosistem penjagaan kesihatan di Malaysia dan rantau ini.

“Melalui program ini, hospital terkemuka negara sedang mempergiat komitmen dan usaha mereka bagi meningkatkan tahap kecemerlangan dalam memberikan perkhidmatan dari hujung ke hujung kepada pesakit sekali gus memperkukuh kedudukan Malaysia sebagai destinasi selamat dan boleh dipercayai bagi penjagaan kesihatan,” menurut kenyataan itu.

Kenyataan itu menyebut pusat perubatan yang disenarai pendek dipilih dengan teliti menerusi proses yang ketat pada 2022 membabitkan analisis data serta penilaian di lapangan.

“Sebagai menyokong pelan pertumbuhan semasa Tempoh Pecutan 2023-2025, finalis yang disenarai pendek akan diberikan beberapa insentif.

“Insentif ini termasuk pemudah cara pantas untuk menyokong pencapaian pembangunan, fleksibiliti konsep ujian dengan kotak pasir teknologi penjagaan kesihatan dan sebagainya,” menurut kenyataan itu.

Sementara itu, Menteri Kesihatan, Dr Zaliha Mustafa dalam kenyataan sama memaklumkan, Program Hospital Pelancongan Perubatan Perdana akan mempromosi inovasi dan kecemerlangan dalam perkhidmatan perubatan, membawa mereka lebih dekat untuk mencapai sistem penjagaan kesihatan yang lebih berdaya tahan untuk negara dan menjadikan Penjagaan Kesihatan Malaysia sebagai jenama penjagaan kesihatan sejagat yang dikenali dan berwibawa.

“Sehubungan itu, saya dengan sukacita mengumumkan peruntukan Elaun Cukai Pelaburan (ITA) untuk finalis Program Hospital Pelancongan Perubatan Perdana, yang membolehkan hospital disenarai pendek kami yang mempunyai sumber untuk membuat perbelanjaan modal yang layak bagi menyokong rancangan pertumbuhan mereka semasa tempoh pecutan dari 2023 hingga 2025.

“Elaun ini akan meliputi pelaburanteknologi yang bertujuan memacu transformasi digital dalam penjagaan kesihatan selaras dengan aspirasi Revolusi Industri 4.0 Malaysia,” katanya.

Program Hospital Pelancongan Perubatan Perdana adalah kerjasama antara MHTC dan badan akreditasi perubatan sejagat IQVIA dan Suruhanjaya Bersama Antarabangsa (JCI). – BERNAMA


Keluarga baiki rumah, dia jual rumah Najib sindir siapa?

KUALA LUMPUR: Kisah sebuah rumah tiba-tiba menjadi topik bualan hangat dalam ribut politik parti keramat, UMNO kebelakangan ini.

Rumah dijadikan medium utama penceritaan sebuah cerpen secara bertulis di media sosial pemimpin politik, jadi sudah tentu ada tukang ceritanya, atau lebih tepat penglipur laranya.

Jika mantan Ahli Parlimen Ketereh, Tan Sri Annuar Musa bercerita ‘mimpi rumah pusaka’ yang menjadi tempatnya tinggal terbakar, Ketua Penerangan UMNO, Isham Jalil turut sama ‘bermimpi’ rumah terbakar.

Susulan mengenai rumah terbakar itu, mantan Ahli Parlimen Pekan, Datuk Seri Najib Razak yang diketahui sebagai pemimpin populis dalam kalangan generasi muda yang banyak mengakses media sosial, tidak melepaskan peluang menyampaikan cerpennya mengenai rumah terbakar juga.

Perkara itu dikongsi menerusi hantaran di akaun Facebook yang dikendalikan oleh pentadbir atau ‘admin’nya malam tadi.

“Ada sebuah keluarga ni.

“Kedua-dua orang tua tiada di rumah.

“Tetapi rumah ada sedikit renovation (baik pulih) perlu dibuat.

“Ketika itu abang yang sulung sebagai ketua dengan ahli-ahli keluarga tengah meeting (mesyuarat).

“Macam-macam bagi pendapat tetapi keluarga semua tahu, kita kena settle (selesai) dulu apa yang perlu buat.

“Bagi rumah ok dulu.

“Siapa nak tidur bilik satu, bilik dua, tidur kat ruang tamu, itu nanti.

“Tetapi ada seorang ni berpakat dengan beberapa sepupu-sepupu yang sewaktu dengan dia pula buat hal.

“Hari-hari main bunga api. Bising.

“Tak tolong tak apa. Tetapi buat bising hari-hari.

“Ada satu hari jerit kuat-kuat “Api, api!”

Tengok-tengok dia yang syok main dengan api, nak nyala meriam buluh kat pintu rumah dengan sepupu-sepupu.

“Apa lagi, terbakar la rumah tu.

“Keluarga yang tengah berbincang tu pun keluar nak padamkan api, nak pastikan api tak merebak, usaha lagi nak tambah baik rumah.

“Dalam rumah ada perkara-perkara yang perlu settle, pintu rumah pun perlu settle sekarang.

“Masa keluarga usaha sendiri tampal tampal simen, repair (baiki) bumbung, cat rumah baru, dia pula cari ejen jualkan rumah kita.

“Berpuluh juta sanggup dia ambil, jual tanah pusaka yang kononnya disayangi dan didiami lama.

“Last-last (akhirnya) buat cerita sedih, hanya mampu tengok rumah dari luar pagar sahaja ketika ni,” tulisnya.

Najib dipercayai menulis kisah rumah merujuk kepada UMNO, Presiden (abang sulung) berbincang dengan ahli (keluarga) untuk menyelamatkan parti, tetapi wujud seorang pengkhianat (dia) yang cuba menjatuhkan parti namun sempat dihidu, yang akhirnya pengkhianat itu kini bukan lagi sebahagian keluarga di rumah itu.

Menariknya, penceritaan itu berjaya menyelitkan unsur kesusasteraan Melayu iaitu personifikasi seperti jerit kuat-kuat bermain bunga api merujuk kepada sifat mencemuh parti, selain ‘renovation’ atau dalam bahasa Melayu baik pulih merujuk kepada menyelamatkan parti.

Selain itu, unsur metafora turut diselitkan iaitu rumah merujuk sebagai UMNO dan ejen merujuk kepada parti lain untuk bekerjasama dengan UMNO, namun bertentangan dengan keputusan kepimpinan tertinggi.

Author

Tun Puteh Wanti

View all posts

View all posts


‘Cadang bantuan tunai bulanan bantu isi rumah lepasi garis kemiskinan’ – Anwar

KUALA LUMPUR: Kerajaan mempertimbangkan cadangan bantuan tunai khas secara bulanan kepada isi rumah yang tidak berkemampuan menyertai aktiviti menjana pendapatan atas faktor umur dan kesihatan bagi membolehkan mereka melepasi pendapatan garis kemiskinan (PGK), kata Datuk Seri Anwar Ibrahim.

Perdana Menteri berkata, bantuan tunai khas bulanan itu adalah di antara tiga cadangan yang dikemukakan ketika beliau mempengerusikan Mesyuarat Majlis Tindakan Ekonomi Negara (MTEN) di Putrajaya hari ini.

Beliau berkata, mesyuarat hari ni juga menerima cadangan supaya semua agensi dan kementerian menyemak serta mengemaskini data untuk mengesahkan jumlah penerima isi rumah miskin tegar yang sudah dibantu dan menjana pendapatan melebihi PGK makanan dalam 2023.

“Semua agensi perlu mengenal pasti isi rumah yang boleh menyertai program dalam tempoh berbaki tiga bulan dan diserapkan dalam program yang ditawarkan mengikut kesesuaian.

“Bantuan tunai khas secara bulan akan dipertimbangkan untuk melepasi PGK makanan bagi isi rumah yang tidak berkemampuan menyertai aktiviti menjana pendapatan (atas faktor umur, kesihatan),” katanya dalam kenyataan selepas mesyuarat itu hari ini.

Perdana Menteri berkata, mesyuarat turut dimaklumkan mengenai status pelaksanaan dalam usaha menoktahkan miskin tegar serta cabaran-cabaran yang dihadapi.

Katanya, telah banyak usaha dan program-program yang telah dilaksanakan oleh kerajaan dalam usaha membasmi miskin tegar antaranya program terkait bantuan tunai bulanan, naik taraf kediaman, pemberian modal perniagaan, latihan kemahiran dan penjanaan pendapatan.

“Usaha-usaha ini telahpun dilaksanakan oleh pelbagai kementerian dan agensi dalam usaha menarik keluar rakyat dari belengu miskin tegar,” katanya.

Selain mesyuarat membincang hal ehwal menoktahkan kemiskinan, Perdana Menteri juga mendengar perkembangan terkini mata wang ringgit serta membincangkan dua kertas cadangan iaitu penambahbaikan proses belanja pembangunan (DE).

Menurut beliau yang juga Menteri Kewangan, prestasi ringgit dan mata wang serantau lain terus didorong oleh faktor luaran, terutamanya jangkaan bahawa kadar faedah Amerika Syarikat (AS) akan kekal tinggi untuk tempoh yang lebih lama dan faktor geopolitik.

Beliau menjelaskan, bagaimanapun perkembangan mata wang ringgit dijangka tidak akan menjejaskan prospek pertumbuhan ekonomi negara.

“Usaha kerajaan terhadap pembaharuan struktur, termasuk inisiatif menerusi Pelan Induk Perindustrian Baru 2030 dan Pelan Hala Tuju Peralihan Tenaga akan memperkukuhkan daya saing Malaysia.

“Ini akan meningkatkan daya tarikan negara terhadap pelabur asing, seterusnya membantu pengukuhan nilai ringgit secara lebih mampan. Bank Negara Malaysia (BNM) komited dalam usaha membendung kemeruapan yang berlebihan bagi memastikan pasaran pertukaran ringgit kekal teratur.

“Mesyuarat telah meneliti dan mendapati bahawa perbelanjaan pembangunan sebenar semakin mengecil secara relatif setiap tahun, walaupun belanjawan menunjukkan peningkatan besar. Hal ini boleh memberi kesan jangka panjang kepada pertumbuhan ekonomi negara.

Perdana Menteri berkata, mesyuarat turut memberi tumpuan pelaksanaan projek pembangunan yang bermasalah dan mengalami kelewatan pelaksanaan sehingga mengakibat peningkatan kos serta memberi kesan negatif terhadap pertumbuhan ekonomi.

Beliau mendapati penentuan spesifikasi dan penilaian kos projek teknologi, maklumat dan komunikasi (ICT) sukar dilakukan dengan berkesan bahkan proses semakan kos adalah sukar tanpa satu piawai anggaran kos.

Hal ini jelasnya boleh menyebabkan pertindihan kerja yang berulang dan kenaikan kos projek ICT.

“Dalam hal ini, kerajaan akan melaksanakan tindakan segera untuk menambahbaik proses-proses dalam pelaksanaan projek DE seperti pembentukan pasukan rentas kementerian.

“Ia meliputi Kementerian Ekonomi (KE), Unit Penyelarasan Pelaksanaan (ICU), Kementerian Kewangan (MOF), Jabatan Kerja Raya (JKR), Jabatan Pengairan dan Saliran (JPS) Unit Pemodenan Tadbiran dan Perancangan Pengurusan Malaysia (MAMPU) dan jabatan-jabatan terbabit untuk menyemak dan menyediakan kerangka penambahbaikan untuk diluluskan secara bersepadu oleh kerajaan.

“Keputusan dasar ke arah desentralisasi dan pemberdayaan pelaksanaan projek dan kawalan peruntukan kepada agensi pelaksana yang diimbangi dengan tadbir urus yang ketat.

“Keputusan dasar ke arah pemusatan (sentralisasi) pelaksanaan projek ICT dan penentuan spesifikasi atau kos di MAMPU untuk mengawal kos ICT dan sebagai persediaan ke arah GovTech,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Kesilapan diri sendiri punca Arsenal serahkan kejuaraan EPL kepada Man City

MESKIPUN berbaki dua lagi perlawanan, Manchester City telah mengesahkan kejuaraan English Premier League (EPL) untuk kali ketiga berturut-turut, selepas pasukan yang berada di tangga kedua, Arsenal tewas pada perlawanan pagi tadi.

The Gunners sebelum ini tampak menjadi calon juara yang baharu oleh para peminat EPL setelah konsisten berada di tangga pertama liga dalam tempoh masa yang lama namun gagal mempertahankan kedudukan itu setelah gagal mendapatkan mata penuh dalam beberapa perlawanan terakhir mereka.

Dengan kegagalan The Gunners itu, skuad kendalian Pep Guardiola terus tampil dengan garang untuk memintas Arsenal dan terus dinobatkan sebagi juara pada musim 2022/2023 dengan berbaki dua perlawanan berbanding Arsenal.

Sebelum ini, Arsenal masih mempunyai peluang yang tipis untuk menjuarai liga dengan mengharapkan keajaiban yang berlaku dengan mengharapkan City tewas pada perlawanan menentang Chelsea. Namun semua itu musnah apabila mereka yang tewas dahulu dengan jaringan 1-0 kepada Nottingham Forest.

Memetik laporan Semuanya Bola, City yang masih mempunyai tiga lagi perlawanan tidak perlu merasa tertekan dengan aksi yang seterusnya berdepan Chelsea, Brighton & Hove Albion dan Brentford.

Skuad The Cityzens itu turut berpeluang menjadi juara UEFA Champions League (UCL) buat kali pertama apabila bertemu dengan Inter Milan pada 11 Jun ini dan ini juga merupakan misi buat Pep Guardiola untuk menghadiahkan trofi untuk kepada peminat The Cityzens.

Author

Muhammad Nor Fadzly Mahat

View all posts

View all posts


‘Dah makan nak bungkus pulak’ – Netizen kritik tetamu datang majlis siap tapau makanan

CYBERJAYA: Video seorang wanita berdebat dengan pihak katering semata-mata ingin membungkus makanan walaupun majlis perkahwinan belum berlangsung mengundang pelbagai reaksi warga net.

Menerusi sebuah video tular di TikTok @wan takaful, kelihatan seorang tetamu  wanita berkeras mahu membungkus makanan walaupun tidak dibenarkan pihak katering.

“Time tengah record video lauk pengantin, tiba-tiba dengar kecoh-kecoh pasal ni.

“Dah makan, nak bungkus pulak. Sudahlah kenduri ini menggunakan katering. Majlis belum start, baru pukul 10.30 pagi masa ni.

“Yang mintak tapau dengan budak-budak katering ni sama-sama tak nak kalah. Korang rasa bila nak habis culture tapau lauk kenduri ni,” kata pemilik video.

Meskipun sudah dijelaskan secara baik oleh pekerja katering, wanita itu tetap berdegil mahu membungkus sedikit lauk untuk dibawa pulang.

“Diorang (tuan rumah) kan dah bayar, takkan satu ke dua bungkus tak boleh tapau?” tanya wanita itu.

Pekerja katering itu sekali lagi menjelaskan bahawa lebihan lauk-lauk hanya boleh diagihkan pada hujung majlis itu pun sekiranya masih ada.

Menjengah di ruangan komen, rata-rata netizen mengkritik sikap tetamu berkenaan yang langsung tidak mempunyai rasa malu dengan perbuatannya.

“Tak silap pernah dengar ustaz cakap. Bila pergi kenduri kahwin, kalau nak bungkus kena mintak izin tuan rumah. Kalau tak hukum dia haram,” komen netizen.

“Tauke catering mesti bangga ada pekerja jujur dan sopan macam ni. Acik, acik.. Kau ni dah lama buat kerja ni,” kongsi netizen.

“Selalu macam ni, majlis tak start lagi dah sibuk nak membungkus. Kang tak pasal-pasal makanan tak cukup,” luah netizen.

Author

Nurul Ain Japri

View all posts

View all posts


Kanak-kanak perempuan rentung dalam kebakaran rumah

GEORGE TOWN: Seorang kanak-kanak perempuan rentung dalam kejadian kebakaran membabitkan dua buah rumah di Kampung Pisang, Jalan Paya Terubong di sini, malam tadi.

Mangsa G. Sri Laavanya, 7, meninggal dunia dalam kebakaran itu manakalanya neneknya melecur di tangan namun dilaporkan stabil.

Komander Operasi Balai Bomba dan Penyelamat (BBP) Paya Terubong, Mohd Shakir Abdullah berkata, pihak bomba menerima panggilan kecemasan berhubung kejadian itu pada 11.19 malam dan jentera pertama tiba di lokasi kira-kira lima minit kemudian.

“Sebaik tiba kami mendapati dua buah rumah yang terletak bersebelahan dengan setiap rumah berkeluasan 464 meter persegi sedang terbakar dan api marak, pihak bomba menjalankan operasi pemadaman.

“Kami turut menerima maklumat awal memaklumkan terdapat seorang kanak-kanak yang terperangkap di dalam rumah dan selepas kerja pemadaman selesai, pihak bomba menjalankan pemeriksaan dan menemukan mayat mangsa dalam keadaan rentung,” katanya ketika dihubungi di sini hari ini.

Mohd Shakir berkata, mayat kanak-kanak perempuan itu ditemukan dalam bilik tidur di rumah pertama yang terbakar lebih 80 peratus pada 12.33 tengah malam tadi manakala rumah kedua terbakar kira-kira 50 peratus.

Katanya, kebakaran dapat dikawal daripada merebak ke rumah berhampiran pada 12.45 tengah malam dan api berjaya dipadamkan sepenuhnya kira-kira 10 minit kemudian.

“Mayat kanak-kanak itu dihantar ke Hospital Pulau Pinang untuk bedah siasat,” katanya.

Beliau berkata siasatan lanjut sedang dijalankan Bahagian Penyiasatan Kebakaran (FIO) bagi mengenal pasti punca sebenar kebakaran tersebut. -BERNAMA


Bekalan tak kurang, permintaan beras tempatan naik mendadak sebab beras import mahal

KUALA LUMPUR: Malaysia tidak berdepan masalah kekurangan bekalan beras memandangkan negara menghasilkan 1.5 juta tan beras setahun.

Ketua Pengarah Kawalselia Padi dan Beras (KPB) KPKM, Datuk Azman Mahmod berkata, bagaimanapun kekurangan Beras Putih Tempatan (BPT) dalam negara adalah disebabkan peningkatan permintaan berikutan kenaikan harga beras import.

Peningkatan harga beras putih import memberi kesan kepada industri padi dan beras negara kerana ia mendorong peningkatan permintaan pengguna kepada beras putih tempatan.

“Saya ingin tegaskan bahawa negara tidak berdepan masalah kekurangan beras, namun harus diingat bahawa penuaian adalah secara berperingkat.

“Pada masa sama, sebanyak 20 peratus diperuntukkan untuk kegunaan industri, hospital, pembayaran zakat dan penjara,” katanya hari ini.

Kenaikan harga beras putih import bukan saja berlaku di Malaysia namun turut melanda pasaran global sehingga menyebabkan pengguna cenderung membeli BPT yang dijual pada harga dikawal iaitu RM2.60 sekilogram atau RM26 sekampit.

Harga kawalan maksimum BPT di peringkat pengguna adalah RM2.60 satu kilogram (kg) dan ia termaktub dalam peruntukan Akta Kawalan Padi dan Beras 1994 (Akta 522).

“Langkah intervensi oleh kerajaan adalah menetapkan harga kawalan maksimum beras putih tempatan di peringkat kilang iaitu pada RM2,250 per metrik tan dan pemborong pada RM2,540 per metrik tan,” katanya. – Berita Harian

Author

Media Variasi

View all posts

View all posts


Akaun Threads tak boleh dipadam tanpa hilangkan akaun Instagram

ANDA mungkin sudah tahu tentang Threads sekarang; dan kemungkinan besar anda sudah pun berada di platform media sosial baharu itu. Dilancarkan hanya awal minggu ini oleh Instagram, ia sudah mempunyai hampir 100 juta pengguna.

Walau bagaimanapun, sebilangan besar orang yang mendaftar hanya untuk melihat apakah ia tetapi memutuskan untuk tidak kekal lama kini mendapati bahawa mereka tidak boleh memadamkan akaun Threads mereka begitu sahaja.

Ternyata untuk memadam akaun Threads anda, anda juga perlu memadam profil Instagram anda juga. Menurut Dasar Privasi Tambahan Threads, Threads ialah ‘perkhidmatan yang disediakan oleh Instagram dan merupakan sebahagian daripada platform Instagram.

Oleh itu, pengguna Instagram boleh dengan mudah membuat profil Threads sebagai sebahagian daripada akaun Instagram mereka, tetapi kerana ia terikat dengan Instagram mereka, anda tidak akan dapat memadamkannya dengan sendirinya.

Tidak perlu dikatakan lagi, pengguna sememangnya tidak berpuas hati dengan hal ini, dan melihatnya sebagai cara untuk mengunci pengguna ke platform baharu tanpa pilihan.

Meta berkata akan melihat isu itu, dengan bos Instagram, Adam Mosseri memberi maklum balas di Threads dengan berkata:

“Saya mendapat beberapa soalan tentang memadamkan akaun anda. Sebagai penjelasan, anda boleh menyahaktifkan akaun Threads anda, yang akan menyembunyikan profil dan kandungan Threads anda, anda boleh menetapkan profil anda kepada peribadi, dan anda boleh memadamkan siaran benang individu – semuanya tanpa memadamkan akaun Instagram anda.

“Threads dikuasakan oleh Instagram, jadi sekarang ini hanya satu akaun, tetapi kami sedang mencari cara untuk memadamkan akaun Threads anda secara berasingan.”

Malangnya, Mosseri belum mengesahkan bila mereka akan membenarkan pengguna memadamkan akaun Threads mereka secara berasingan, tetapi jika anda entah bagaimana tidak berminat dengan Threads, tidak lama lagi akan ada cara untuk menyingkirkannya tanpa perlu memadamkan Instagram anda juga. – SoyaCincau

Author

Taufik Asmady Abdul Aziz

View all posts

View all posts


Kulit cantik bak ratu bersama losyen probiotik Rose White

DUA bulan lalu, kulit muka penulis amat kusam dengan, tona kulit yang tidak sekata, mudah ditumbuhi jerawat kesan penggunaan pelitup muka dan sangat kering.

Namun segalanya berubah setelah penulis pertama kali menggunakan losyen probiotik 30ml Rose White yang diperbuat daripada probiotik atau juga dikenali sebagai bakteria baik.

Penulis menganggap Rose White adalah produk kesihatan kulit terbaik setakat ini kerana ia bukan sahaja memberi kesan seawal tiga hari malah penggunaan berterusan mencerahkan dan menganjalkan kulit secara semula jadi.

Ramai yang tegur, “cantiknya kulit awak”, “mudanya awak,” dan juga ada yang berkata, “putihnya macam anak Cina”. Rahsianya adalah Rose White.

Membuka rahsia sebenar kelebihan Rose White berbanding produk lain penulis menemu bual pengasasnya, Yoga Lin yang menceritakan pada asalnya beliau juga memiliki masalah kulit sensitif dan jerawat yang teruk.

Kulit wajahnya lembap, segar, berseri-seri, sihat dan licin bak ratu berkongsi rahsia bagaimana mendapatkan kulit sepertinya.

“Dahulu kulit saya sangat teruk, breakout kerana sensitif dan tersalah pilih produk dan pernah satu tahap ‘stress’ sebab semua produk beri hasil sama iaitu mengecewakan.

“Akhirnya saya temui Rose White yang mana dijadikan daripada bahan semula jadi, ekstrak bunga mawar, tiada alkohol, tiada bahan kimia terlarang seperti logam berat dan lain-lain.

“Botol ini mengandungi ekstrak Centella Asiatica, bunga Rosa Damascena, ekstrak mel dan minyak kacang almond manis.

“Ia memperbaiki kulit yang rosak, bersifat kalis pencemaran, menguatkan lapisan sel epidermik kulit dan melindungi kulit dari sinaran UV yang boleh beri kesan seperti kusam serta jeragat.

“Losyen probiotik Rose White mengandungi probiotik yang menyihatkan kulit dengan menyingkirkan toksin daripada kulit muka.

“Ia meningkatkan metabolisme badan dengan mengekstrak lebih banyak tenaga daripada nutrien makanan, menghasilkan vitamin B, menyingkirkan toksin, dan membantu mengekalkan keremajaan pada kulit,” katanya kepada MEDIA VARIASI.

Rose White sudah lima tahun berada di pasaran dan memiliki rangkaian produk terdiri daripada pencuci, toner, serum, losyen probiotik, renew lotion (sunblock), clear mask dan gold mask (paper mask).

Menurut Dr. Debra Jaliman, Ahli Dermatologi di New York serta pengarang buku Skin Rules: Trade Secrets from a Top New York Dermatologist, bakteria baik atau probiotik yang juga dikenali sebagai yis memainkan peranan penting terhadap kesihatan kulit seseorang.

Malah, kehadiran bakteria baik ini juga dapat menghalang sebarang jangkitan bakteria yang dapat merosakkan kulit wajah.

Menurut beliau lagi, setiap bahagian kulit kita mempunyai mikrobiomnya yang tersendiri. Setiap mikrobiom ini pula terdiri daripada virus, kulat dan bakteria baik yang berbeza.

Bakteria baik ini penting bagi mengelakkan inflamasi serta menghalang sebarang jangkitan bakteria yang dapat merosakkan kulit wajah.

Dalam pada itu, wanita cantik ini memberitahu kajian juga menunjukkan, probiotik dapat menyihatkan kulit, menghilangkan kedutan dan memastikannya sentiasa lembap dan kekal hidrat.

“Ia juga membantu melegakan pelbagai jenis penyakit kuli seperti jerawat, ruam, ekzema, rosacea atau psoriasis.

“Probiotik dapat mengurangkan kesan penuaan, membantu kulit menghasilkan kolagen yang dapat menguatkan struktur kulit serta melembutkan wajah. Inilah yang membuatkan kulit muka kita nampak lebih awet muda!

“Selain dapat mengurangkan inflamasi, probiotik juga membuatkan kulit lebih rintang terhadap kesan negatif cahaya matahari, mengekalkan kelembapan kulit.

“Probiotik dalam Rose White dapat mengelakkan keradangan dan mengurangkan breakout pada kulit, memperbaiki kulit serta mengurangkan sensitiviti.

“Penyakit kulit datang dengan pelbagai simptom yang perit seperti gatal-gatal, rasa pedih dan sensitif terhadap sentuhan.

“Apa yang lebih teruk, apabila jerawat mulai sembuh, kulit pasti akan dihinggapi dengan parut yang sukar untuk dihilangkan tetapi masalah ini tidak wujud dengan amalan berterusan serum Rose White, ” katanya.

Selain serum, ia juga didatangkan bersama lapan lagi produk lain lengkap dengan pencuci muka, krim siang, krim malam dan juga masker.

Orang ramai yang mahu membelinya di dalam talian boleh terus ke Facebook Rose White HQ atau berkunjung ke pusat kecantikannya di Bukit Raja, Klang.

Walaupun baharu lima tahun berada di pasaran namun ia memiliki ribuan pelanggan setia, dengan harga mampu milik dan penggunaan ia amat berbaloi kerana kulit anda bertukar bak ratu kayangan!

Author

Tun Puteh Wanti

View all posts

View all posts


JPJ kutip hasil RM4.6 bilion sehingga 11 Dis

MELAKA: Jabatan Pengangkutan Jalan (JPJ) mengutip hasil berjumlah RM4.6 bilion sehingga 11 Disember lepas iaitu melebihi sasaran RM4.12 bilion tahun ini.

Ketua Pengarah JPJ, Datuk Zailani Hashim berkata, kutipan berkenaan direkodkan menerusi pembayaran di 15 kaunter stesen ibu pejabat JPJ, 66 pejabat cawangan selain 22 cawangan di Pusat Transformasi Bandar (UTC) serta Kaunter Bergerak JPJ dan Kios Layan Diri JPJ.

“Jika dilihat daripada hasil itu kira-kira RM12 juta dikutip setiap hari di seluruh negara dan bagi hasil tertinggi kutipan menerusi Lesen Kenderaan Motor iaitu RM2.63 bilion berdasarkan rekod sehingga Oktober lepas.

“Ia diikuti kutipan hasil untuk Lesen Memandu sebanyak RM483 juta, JPJ e-BID (RM421 juta), Bayaran Pendaftaran Kenderaan (RM134 juta) dan Bayaran Menyelesaikan Tanpa Perbicaraan (RM119 juta),” katanya kepada pemberita di Tiang Dua, Ayer Molek di sini hari ini.

Terdahulu, beliau hadir pada Majlis Penghargaan Akademi JPJ bersama Media yang turut dihadiri Pengarah JPJ Melaka, Muhammad Firdaus Shariff dan Pengarah Akademi JPJ, Mohamad Kifli Ma Hasan.

Zailani berkata, JPJ telah melaksanakan sistem pengujian lesen memandu secara automasi atau e-Testing di seluruh negara sejak pertengahan tahun ini bagi mengatasi lambakan di institut memandu.

Beliau berkata, sistem e-Testing iaitu pengujian lesen memandu yang diadakan secara elektronik itu lebih cekap, cepat dan efisien dari segi pengeluaran kelulusan selain mengurangkan jumlah penguji JPJ di lapangan.

“Jadi kita boleh gerakkan penguji JPJ bagi tugas penguatkuasaan dan lain-lain dengan e-Testing, jika dahulu kita gunakan secara manual setiap petugas akan mempunyai enam hingga tujuh calon.

“Melalui sistem e-Testing ini institut memandu boleh mengambil lebih ramai dan mengeluarkan lesen dengan cepat dan ini secara tidak langsung mengurangkan masalah lambakan calon menunggu giliran mengambil lesen ekoran sekatan pergerakan akibat COVID-19 (sebelum ini),” katanya.

Sementara itu, beliau berkata, keputusan Laporan Pemeriksaan dan Audit Keselamatan (JISA) membabitkan pemandu lori dalam kemalangan di Gerik, Perak pada Oktober lepas akan diserahkan kepada Agensi Pengangkutan Awam Darat (APAD).

Katanya, pengantungan permit dan tempoh membabitkan kendaraan itu akan dimaklumkan oleh APAD manakala penggantungan lesen memandu dan pendakwaan akan dilakukan oleh pihak polis di mahkamah.

Media melaporkan pada 13 Dis lepas Menteri Pengangkutan, Anthony Loke menerusi kenyataan di laman Facebooknya mengarahkan JPJ dan APAD mengambil tindakan terhadap pemandu dan syarikat lori yang terlibat dalam kemalangan di Gerik itu hingga menyebabkan seorang bayi maut seperti tular di media sosial baru-baru ini. – BERNAMA


Perhimpunan agung UMNO 2023 dari 7 hingga 10 Jun

Ahmad Zahid yang juga Timbalan Perdana Menteri berkata perhimpunan agung itu diadakan lebih awal berbanding kebiasaan, sebelum jentera parti turun padang berkempen untuk Pilihan Raya Negeri (PRN) di enam negeri nanti.

“Pada 14 Mei ini pula di Pusat Dagangan Dunia (WTC) kita akan akan adakan konvensyen parti-parti dalam Kerajaan Perpaduan dan kita juga akan sama-sama dengan parti lain bergerak bukan sahaja untuk PRN di enam negeri, tetapi juga sebagai pasukan untuk pemantapan kerajaan.

Jika kita satukan saf kepimpinan kerajaan ini akan kekal sehingga sekurang-kurangnya hingga Pilihan Raya Umum ke-16,” katanya pada Majlis Berbuka Puasa UMNO Malaysia di WTC Kuala Lumpur di sini hari ini.

Beliau berkata, UMNO dan Barisan Nasional (BN) amat menghargai kerjasama rakan-rakan parti komponen dalam Kerajaan Perpaduan dan akan terus mendukung aspirasi kerajaan.

Majlis berbuka puasa itu turut dihadiri Menteri Pertahanan, Datuk Seri Mohamad Hasan yang juga Timbalan Presiden UMNO serta tiga Naib Presiden iaitu Menteri Besar Pahang, Datuk Seri Wan Rosdy Wan Ismail, Menteri Pendidikan Tinggi, Datuk Seri Mohamed Khaled Nordin dan Datuk Seri Johari Abdul Ghani.

Ahmad Zahid sebelum itu mempengerusikan mesyuarat MT UMNO di Menara Dato Onn di sini. – BERNAMA


Tahanan kes dadah mati ketika terima rawatan

IPOH: Seorang lelaki warga emas yang ditahan berhubung kes dadah di Jalan Carey di sini pada Sabtu lepas, meninggal dunia di Hospital Raja Permaisuri Bainun (HRPB) pagi tadi.

Ketua Polis Daerah Ipoh ACP Yahaya Hassan berkata suspek berusia 62 tahun itu didapati berada dalam keadaan tidak sihat di lokap Balai Polis Jelapang ketika ingin dibawa ke Mahkamah Majistret di sini untuk dituduh pada kira-kira 9.02 pagi.

“Pihak polis telah menghubungi pihak hospital dan orang kena tahan (OKT) berkenaan dihantar ke HRPB oleh ambulans untuk menerima rawatan,” katanya dalam kenyataan di sini hari ini.

Beliau berkata OKT kemudian disahkan meninggal dunia setelah rawatan kecemasan diberikan oleh pegawai perubatan hospital berkenaan pada kira-kira 10.30 pagi.

Katanya, kes disiasat oleh Unit Siasatan Jenayah dan Kematian Dalam Tahanan (USJKT) dan Jabatan Integriti dan Pematuhan Standard (JIPS) Bukit Aman.

“Bedah siasat akan dibuat esok bagi mengetahui punca kematian,” katanya. – BERNAMA

TAG: Polis, OKT, dadah, lokap, HRPB, mahkamah

ROZ FZL ZUZ


Yayasan LTAT dan AMIM buka peluang pekerjaan pada anak-anak ATM dan Veteran ATM

CYBERJAYA: Yayasan Lembaga Tabung Angkatan Tentera (Yayasan LTAT) dan Association of Marine Industries of Malaysia (AMIM) menganjurkan program Latihan Kemahiran Anak ATM dan Veteran ATM (LAKSAMANA).

Menerusi program itu, anak-anak ATM kategori lepasan Sijil Pelajaran Malaysia (SPM) serta veteran ATM berpeluang mendapatkan pekerjaan di 141 syarikat berdaftar di bawah AMIM bagi tempoh tertentu.

Perkara tersebut termeterai dalam satu memorandum persefahaman (MoU) antara Yayasan LTAT dengan AMIM bagi membantu menyediakan laluan bagi penempatan pekerjaan anak-anak warga Angkatan Tentera Malaysia (ATM) dan veteran ATM dalam industri maritim.

“Bagi merealisasikan usaha murni ini, salah satu inisiatif di bawah Program CSR Industri Pertahanan sempena Pameran Udara dan Maritim Antarabangsa Langkawi 2023 (LIMA ’23), iaitu Program Latihan Kemahiran Anak ATM & Veteran ATM (LAKSAMANA), telah dirangka untuk memberikan peluang kepada anak-anak warga ATM lepasan Sijil Pelajaran Malaysia (SPM) serta menyediakan laluan kerjaya kedua untuk veteran ATM bagi tempoh selama empat (4) tahun iaitu 2023 sehingga 2026 yang dijangka bakal menawarkan 1,000 peluang pekerjaan di 141 syarikat berdaftar di bawah AMIM bagi tempoh tertentu.

“Sejajar dengan status Malaysia sebagai negara maritim berpotensi dalam aspek perdagangan dan geopolitik maritim, inisiatif ini dilihat mampu membantu pencapaian Pelan Perancangan Strategik Maritim Malaysia 2040 daripada aspek pembangunan modal insan berkemahiran tinggi dalam sektor maritim dan mendokong hasrat Kementerian Pertahanan dalam merealisasikan Pelaksanaan dan Halatuju Kertas Putih Pertahanan (KPP) khususnya dalam memastikan kebajikan serta kesejahteraan hidup veteran ATM lebih terjamin,” maklum Yayasan LTAT dalam satu kenyataan media.

Susulan itu, Yayasan LTAT berharap kerjasama strategik tersebut mampu meningkatkan kebolehpasaran anak-anak ATM dan veteran ATM sekaligus menyumbang dalam pemacuan ekosistem tenaga kerja industri maritim.

Oleh: AIN JAPRI (Pelatih USM)

Author

Media Variasi

View all posts

View all posts


Masalah air di Kelantan, Sabah akan ditangani meskipun libat belanja besar

PUTRAJAYA: Masalah air di Kelantan dan Sabah akan cuba ditangani Kerajaan Persekutuan meskipun melibatkan belanja besar, kata Perdana Menteri, Datuk Seri Anwar Ibrahim.

“Masalah air di Kelantan dan Sabah perlu ditangani kerana ia adalah masalah asas dan bukanlah hal politik,” katanya pada majlis perjumpaan bersama warga Jabatan Perdana Menteri bagi bulan Mei 2023 di sini hari ini.

Anwar berkata, beliau sudah berunding dengan Ketua Menteri Sabah, Datuk Seri Hajiji Nor dan Menteri Besar Kelantan, Datuk Ahmad Yakob mengenai masalah air itu dan mempersembahkan kepada Sultan Kelantan Sultan Muhammad V bahawa kerajaan pusat perlu mengambil alih tanggungjawab mengenai masalah air walaupun belanjanya besar.

Semalam, Anwar berkata, beliau akan mengundang Hajiji dan Ahmad Yakob dalam tempoh dua minggu ini untuk mencari jalan menyelesaikan masalah air di kedua-dua negeri itu.

Anwar yang juga Menteri Kewangan berkata, berdasarkan perancangan, usaha mengatasi masalah air di Kelantan dan Sabah mengambil masa terlalu panjang dalam Rancangan Malaysia Ke-12 (RMK12) dan Belanjawan 2023.

Menurutnya, kerajaan juga sedang mempersiapkan kajian semula separuh penggal RMK12.

Beliau juga akan mengadakan perbincangan di peringkat Kementerian Ekonomi dan Kementerian Kewangan bagi menyelesaikan masalah bekalan air di Kelantan dan Sabah.

Anwar berkata, hal-hal kemudahan asas seperti jalan berlubang dan berlopak di sesetengah bandar juga perlu diselesaikan dengan peruntukan RM1 bilion telah disalurkan tahun ini.

“(Dalam mengatasi hal kemudahan asas), penjawat awam perlu berganjak sedikit daripada perencanaan atau penggubalan dasar,” katanya. – BERNAMA


Kesalahan jenayah libat sindiket perlu guna SOSMA – Ayob Khan

CYBERJAYA: Akta Kesalahan Keselamatan (Langkah-Langkah Khas) 2012 (SOSMA) perlu digunakan secara meluas bagi menangani jenayah berkaitan sindiket di negara ini.

Timbalan Ketua Polis Negara, Datuk Seri Ayob Khan Mydin Pitchay berkata, penggunaan akta sedia ada terutamanya melibatkan kesalahan jenayah seperti kontraban dilihat seakan kurang berkesan.

“Kesalahan seperti penyeludupan rokok dan arak misalnya kita lihat penggunaan undang-undang sedia ada seakan kurang beri kesan, masa di Johor 10 kali tangkapan dijalankan melibatkan individu sama.

“Saya melihat perkara ini tidak akan ke mana, jenayah melibatkan sindiket perlu menggunakan SOSMA, baru boleh tangkap dan atasi keseluruhan sindiket ini,” katanya.

Beliau berkata demikian ketika Seminar Keselamatan Sempadan Negara 2023: Pengukuhan Keselamatan Sempadan Negara Strategi dan Tindakan di sini pada Selasa.

Katanya, keberkesanan SOSMA dapat dilihat sewaktu beliau menjawat jawatan sebagai Ketua Polis Johor sebelum ini.

“Sewaktu saya di Johor, penggunaan SOSMA dilihat berkesan dalam memerangi sindiket-sindiket ini, yang mana tangkapan dijalankan bukan sahaja melibatkan tekong-tekong malah ada juga daripada anggota pihak berkuasa.

“Sekiranya dahulu kita ada Akta Keselamatan Dalam Negeri (ISA) namun ia telah dimansuhkan, dan dengan SOSMA ini haruslah digunakan meluas dalam memerangi jenayah ini dengan lebih serius,” katanya.

Ujar Ayob, menjadi tanggungjawab semua pihak dalam negara ini untuk mempertahankan undang-undang sedia ada.

“Kita lihat negara luar seperti Singapura, yang mana jenayah melibatkan dadah misalnya, tindakan undang-undang yang dikenakan di sana amat tegas.

“Dalam konteks undang-undang, perlu ada keberanian untuk melaksanakan dan mengambilnya mengikut peruntukan sedia ada,” katanya.

23 Ogos lalu, Timbalan Menteri di Jabatan Perdana Menteri (Undang-Undang dan Reformasi Institusi), Ramkarpal Singh ketika ditanya mengenai perkembangan SOSMA berkata, usaha meneliti penambahbaikan SOSMA hampir selesai.

Jelas beliau, peruntukan membenarkan ikat jamin sementara menunggu perbicaraan selesai bagi tahanan di bawah Akta Kesalahan Keselamatan (Langkah-Langkah Khas) 2012 (SOSMA) adalah antara syor utama yang sedang diteliti untuk menambah baik akta itu.

Menurutnya, beberapa sesi libat urus bersama pihak berkepentingan antaranya Kementerian Dalam Negeri, Polis Diraja Malaysia (PDRM), Jabatan Peguam Negara dan ahli keluarga tahanan SOSMA telah diadakan dan syor-syor yang diterima akan dibentangkan kepada Jemaah Menteri dalam masa terdekat.

“Syor menjamin (ikat jamin tahanan) adalah isu yang kami sedang teliti sekarang. Pemansuhan (akta) tiada dalam perancangan tetapi kami sedang meneliti penambahbaikan,” katanya. – Sinar Harian

Author

Media Variasi

View all posts

View all posts


Azam nak kurus ‘tinggal kenangan’, wanita ini sempoi kongsi pencapaian 2022

MENJELANG tahun baharu 2023, rata-rata rakyat Malaysia tidak melepaskan peluang untuk mengimbau kembali pencapaian mereka sepanjang tahun lepas.

Ada yang bercerita tentang kejayaan memiliki rumah idaman, dapat menunaikan umrah, menimang cahaya mata dan banyak lagi.

Namun, tak lengkap rasanya jika tidak bercerita tentang azam yang popular dalam kalangan wanita iaitu, mahu turunkan berat badan.

Mungkin, ada yang berjaya mencapainya namun berbeza dengan kisah seorang wanita ini yang dengan sempoinya membuat pengakuan bahawa impiannya untuk menguruskan badan hanya ‘tinggal kenangan’.

Menerusi perkongsian di grup Facebook Diet Suku Suku Separuh, Nur Hidayah Azhar memuat naik dua keping fotonya yang memaparkan dirinya pada awal tahun 2022 dan Disember 2022.

Kedua gambar berkenaan memaparkan perbezaan berat badannya yang dilihat semakin berisi.

“Pencapaian 2022,” tulisnya ringkas dalam hantaran berkenaan.

Menjengah di ruangan komen, rata-rata netizen turut berseloroh menyatakan bahawa pencapaian Nur Hidayah itu sama seperti mereka.

Diharapkan, impian para wanita yang mahu turunkan berat badan pada tahun 2023 tercapai dengan jayanya.

Author

Diyana Rahip

View all posts

View all posts


‘Saya harap cikgu ada tangan…’ – Penjaga sindir guru gara-gara soalannya sering diabai

CYBERJAYA: Baru-baru ini tular seorang wanita yang bertanya dengan cara yang kurang berhemah selepas berang pertanyaan dalam kumpulan WhatsApp kelas anaknya diabai oleh guru.

Menerusi Facebook Mohd Fadli Salleh merangkap guru, dia berkongsi beberapa tangkap layar mesej kumpulan WhatsApp kelas, memaparkan seorang penjaga seperti tidak ada adab ketika bertanyakan soalan kepada seorang guru.

“Assalamualaikum cikgu, saya nak tanya buku tulisan BM1 dengan BM 2 tak ada pon dekat anak saya, cikgu ada ambil ke?.

“Saya harap cikgu ada tangan nak balas pertanyaan saya ni,” tulisnya.

Bagaimanapun, mesej itu menerima teguran daripada ahli kumpulan tersebut yang merasakan ayat yang digunakan penjaga terbabit sangat tidak beradab.

“Maaf kerana menegur, tapi perlu ke awak cakap macam tu? Mungkin cikgu ada benda lain hendak dibuat,” kata ahli dalam kumpulan itu.

Bagaimanapun, dia mempertahankan tindakannya itu dengan alasan setiap pertanyaannya sebelum ini sering tidak dijawab oleh guru itu.

Menerusi tangkap layar yang sama, guru tersebut akhirnya membalas soalan dan mengingatkan wanita tersebut dia juga mempunyai masa rehat kerana mesej dihantar pada pukul 9.43 malam.

“Apa ya masalah puan ni? Ini waktu rehat saya, perlukah saya layan benda yang remeh begini?” tulis guru tersebut.

Tidak mahu terus bertikam lidah, penjaga tersebut segera mengakhiri perbualannya namun sempat memberi amaran kepada guru terbabit.

“Remeh cikgu cakap? Baiklah kalau macam itu. Saya malas nak panjangkan cerita dekat sini. Kalau anak saya tak ada buku, harap cikgu tak marah anak saya di sekolah esok,” balas wanita tersebut.

Melihat perbualan tersebut, Cikgu Fadli turut mengakui segelintir ibu bapa memang mempunyai sikap kurang adab seperti itu.

Dalam pada itu, Cikgu Fadli memuji tindakan penjaga yang lain tampil menyebelahi guru berkenaan.

Author

Nurul Ain Japri

View all posts

View all posts


Tite sah undur diri selepas Brazil tersingkir Piala Dunia

DOHA: Pengurus Brazil, Tite mengesahkan bahawa beliau akan meletak jawatan selepas pasukannya tewas kepada Croatia menerusi sepakan penalti, saingan suku akhir Piala Dunia di Qatar pada Jumaat, lapor Xinhua.

Tite, yang mengendalikan pasukan Brazil sejak Julai 2016 telah mengumumkan hasratnya untuk berundur selepas Piala Dunia dan berkata keputusan itu tidak akan berubah.

“Ia sangat sukar,” kata Tite kepada pemberita pada Jumaat.

Apabila ditanya mengenai legasi yang akan ditinggalkannya, lelaki berusia 61 tahun itu menjawab: “Masa akan menentukannya.”

Tite, memenangi 61 daripada 81 perlawanannya dan tewas tujuh, turut mengetuai Brazil merangkul kejuaraan Copa America 2019. – BERNAMA


PIBG MCKK, ahli keluarga mahu ambil tindakan undang-undang

KUALA LUMPUR: Persatuan Ibu Bapa dan Guru (PIBG) Kolej Melayu Kuala Kangsar (MCKK) dan beberapa ahli keluarga pelajar bakal mengambil tindakan undang-undang terhadap tiga pemilik akaun media sosial.

Tindakan selepas mereka didakwa memuat naik kenyataan berunsur fitnah dan fakta tidak tepat mengenai isu melanda institusi itu.

Peguam mewakili PIBG dan ahli keluarga, Hasshahari Johari Mawi berkata, insiden yang ditularkan minggu lalu menjadi tidak terkawal, menyebabkan pihak PIBG tampil membuat laporan polis, hari ini.

Katanya, tujuan laporan polis itu dibuat susulan reaksi, ugutan dan ancaman yang diterima pelajar, ibu bapa dan guru MCKK, yang mana dengan laporan polis berkenaan diharapkan orang ramai berhenti mengeluarkan kenyataan berunsur fitnah.

“Selanjutnya, saya diarahkan anak guam untuk meneruskan tindakan undang-undang ke atas individu pengguna media sosial yang sudah dikenal pasti kerana memuat naik hantaran berunsur fitnah dan tidak benar.

“Kita juga menyerahkan kepada pihak polis untuk menjalankan siasatan,” katanya kepada pemberita ketika ditemui selepas wakil PIBG membuat laporan polis di Balai Polis Travers, di sini.

Sementara wakil PIBG yang ditemui enggan mengulas lanjut mengenai kejadian itu kerana masih dalam siasatan.

Sebelum ini, media melaporkan, pelajar MCKK yang disyaki terbabit dalam kes buli, mendakwa diganggu di sekitar pekan Kuala Kangsar selepas kes itu tular di media sosial.

Harian Metro turut melaporkan ibu mangsa buli itu yang berharap hukuman setimpal dikenakan (terhadap pembuli) kerana anaknya yang masih mahu bersekolah di MCKK dan akan bertemu dengan pelajar senior terbabit.

Ibu mangsa juga mahu keadilan ditegakkan buat anaknya berusia 16 tahun, yang didakwa menjadi mangsa buli pada 24 September lalu.

Wanita terbabit yang enggan dikenali berkata, pihaknya tiada niat menularkan kejadian kerana dalam hantaran di platform media sosial itu tiada disertakan nama sekolah dan hanya menceritakan apa yang berlaku. – Harian Metro

Author

Media Variasi

View all posts

View all posts


Kerajaan baharu Anwar Ibrahim tiada keabsahan moral – Faizal Azumu

KUALA LUMPUR: Timbalan Presiden Parti Pribumi Bersatu Malaysia (Bersatu), Datuk Seri Ahmad Faizal Azumu berpendapat Perdana Menteri, ke-10, Datuk Seri Anwar Ibrahim yang dilantik sebagai Perdana Menteri ke-10 hari ini tiada keabsahan moral.

Ini kerana katanya, PH hanya mendapat 82 kerusi namun disebabkan rancangan bersama dengan Presiden UMNO, Datuk Seri Ahmad Zahid Hamidi yang melayakkannya jadi PM.

“Anwar menjadi PM bukan dengan sokongan majoriti rakyat tetapi melalui pencaturan politik dengan BN, di mana Anwar berjanji kepada rakyat semasa kempen tidak akan bergabung dengan BN yang terpalit dengan skandal dan rasuah.

“Berbeza dengan Tan Sri Muhyidin Yassin yang enggan berurusan dengan Zahid, atau pun menggugurkan tuduhan rasuah terhadap beliau semasa Muhyiddin memegang jawatan PM.

“YDPA menitah bahawa kerajaan perpaduan (unity) perlu dibentuk,” katanya dalam satu kenyataan.

Tambahnya, kerajaan yang baru dibentuk dengan Anwar sebagai PM bukan Kerajaan Perpaduan.

“Ini adalah kerana gabungan politik yang mewakili orang Melayu iaitu PN tidak sebahagian dari kerajaan PH-BN ini yang didominasi DAP yang adalah parti terbesar kerajaan baru dengan 40 kerusi.

“Oleh demikian kerajaan baru di bawah Anwar dan DAP tidak mempunyai keabsahan moral,” katanya.

Author

Tun Puteh Wanti

View all posts

View all posts


Tiga individu disyaki terlibat kes tuntutan palsu Penjana 2.0 direman

KUALA TERENGGANU: Tiga individu termasuk seorang wanita direman empat hari bermula hari ini hingga Jumaat bagi membantu siasatan berhubung kes tuntutan palsu terhadap Pertubuhan Keselamatan Sosial (Perkeso).

Dokumen tuntutan itu melibatkan jumlah lebih RM256,296 dikemukakan kepada Perkeso di bawah Pelan Jana Semula Ekonomi (Penjana 2.0).

Perintah reman dikeluarkan Penolong Kanan Pendaftar Mahkamah, Norina Maludin setelah mendapat permohonan daripada Suruhanjaya Pencegahan Rasuah Malaysia (SPRM) bagi menjalankan siasatan mengikut Seksyen 18 Akta SPRM 2009.

Dua suspek yang ditahan berjawatan pengurus, masing-masing seorang lelaki berusia 33 tahun dan wanita berusia 37 tahun, yang menjalankan perkhidmatan sumber kemahiran, manakala seorang lagi suspek adalah pemilik syarikat komputer berusia 29 tahun (lelaki).

Sumber dilaporkan berkata, kesemua suspek ditahan kira-kira 3 petang semalam di Kompleks SPRM Terengganu, ketika diminta hadir untuk memberikan keterangan.

“Syarikat yang menjalankan perkhidmatan sumber kemahiran itu dipercayai telah mengemukakan tuntutan palsu kira-kira lebih RM170,000 pada tahun 2020 hingga 2021.

“Sementara itu syarikat komputer itu pula mengemukakan tuntutan palsu berjumlah lebih RM85,000 pada tahun 2021 hingga 2022,” kata sumber itu lagi. – BERNAMA


Jangan jadikan masjid gelanggang politik – Agong

MARAN: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah hari ini bertitah supaya masjid tidak dijadikan sebagai tempat untuk mencerca sesama umat, bertelingkah dan gelanggang politik.

Seri Paduka bertitah masjid seharusnya dijadikan sebuah institusi yang menerajui kebaikan, pusat kegiatan umat Islam, malah sebagai lilin yang menyinari masyarakat setempat.

“Saya ingin berpesan kepada pengurusan masjid di seluruh negeri Pahang yang dicintai ini, pengurusan masjid merupakan pemegang amanah rumah Allah. Justeru, laksanakan tanggungjawab dalam mengurus rumah Allah ini dengan penuh keikhlasan, jujur dan amanah.

“Saya memang tidak membenarkan mana-mana pihak berpolitik dalam rumah Allah, jadilah ini sebagai satu ingatan kepada kita semua, dan saya harap tidak ada yang mempertikaikan arahan ini, ia untuk kesejahteraan dan kebaikan bersama kita umat Islam dan Orang Melayu.

“Kalau nak berpolitik pun luar masjid sahaja, bukan dalam masjid, jadilah ini ingatan kepada kita semua dan khususnya pengurusan masjid, saya harap pengurusan masjid bertanggungjawab dalam hal ini. Jangan politikan apa yang saya kata ini, ia tidak mencerminkan kesucian agama Islam dan rumah Allah ini, jangan kata saya tak mengingatkan…kita semua mengingati sesama sendiri,” titah baginda.

Baginda bertitah demikian ketika Majlis Perasmian Masjid Baharu Bandar Tun Abdul Razak Jengka, Maran, Sempena Memuliakan Ulang Tahun Hari Keputeraan Yang Ke-63 Sultan Pahang, di sini.

Turut berangkat Pemangku Raja Pahang Tengku Hassanal Ibrahim Alam Shah dan kerabat diraja Pahang serta barisan kepimpinan kerajaan negeri termasuk Menteri Besar Datuk Seri Wan Rosdy Wan Ismail.

Pada majlis berkenaan, Seri Paduka yang juga Sultan Pahang berkenaan merasmikan dan memasyurkan masjid berkenaan dengan nama Masjid Al-Sultan Abdullah Ri’ayatuddin Al-Mustafa Billah Shah, sebelum menandatangani papan tanda perasmian masjid itu.

Al-Sultan Abdullah turut merakamkan penghargaan kepada Kerajaan Persekutuan yang telah memperuntukkan RM9.5 juta bagi pembinaan masjid itu.

“Saya mesti nyatakan di sini ucapan terima kasih kepada mantan Perdana Menteri Datuk Seri Najib Tun Razak yang telah luluskan (peruntukan) pembinaan masjid ini. Terima kasih juga kepada kerajaan negeri Pahang dan semua yang terlibat bermula dari perancangan awal sehingga masjid ini megah berdiri pada hari ini sebagai mercu tanda yang ikonik di sini,” titah baginda.

Selain itu, baginda turut berpandangan bahawa masjid bukan hanya sekadar berperanan sebagai sebuah pusat untuk beribadah malah dapat dikembangkan dengan pelbagai fungsi lain termasuk pusat aktiviti ekonomi, kesukanan, persatuan, pembelajaran dan kemasyarakatan.

“Masjid merupakan sebuah pusat sehenti yang boleh memberi faedah dan manfaat kepada masyarakat setempat. Berasaskan daripada itu, pengurusan masjid mesti lebih berpandangan jauh dan bersifat proaktif untuk melangkah keluar dari masjid dengan mengunjungi ahli-ahli kariah.

“Masjid hendaklah diperkasakan mengikut realiti zaman, kerana ia merupakan benteng terakhir untuk perpaduan dan kesatuan umat Islam,” titah baginda.

Sementara itu, Al-Sultan Abdullah turut bertitah supaya pengurusan masjid melibatkan masyarakat bukan Islam, agar mereka lebih rapat dengan penganut agama Islam dan turut memahami agama Islam, selain lebih giat memikat golongan pemuda serta remaja untuk turut terlibat dalam mengimarahkan masjid.

Baginda kemudian turut berkenaan menunaikan Solat Jumaat yang diimamkan Ahmad Tajuddin Mat Zin di masjid yang dibina di kawasan seluas kira-kira 4.04 hektar (10 ekar) itu. – BERNAMA


Aidiladha: 1.9 juta kenderaan dijangka guna lebuh raya PLUS, patuhi TTA

KUALA LUMPUR: PLUS Malaysia Berhad (PLUS) menjangkakan kira-kira 1.9 juta kenderaan akan berada di lebuh raya  semasa cuti  perayaan Aidiladha  bermula 7 hingga 12 Julai.

Ketua Pegawai Operasi PLUS Datuk Zakaria Ahmad Zabidi berkata oleh itu pengguna dinasihatkan supaya mematuhi Cadangan Waktu Perjalanan (TTA) bagi mengurangkan kesesakan lalu lintas.

Beliau berkata pihaknya menyarankan orang ramai yang akan pulang ke Perlis, Kedah, Pulau Pinang, utara Perak dan Johor supaya memasuki lebuh raya sebelum 10 pagi pada 7 Julai hingga 10 Julai.

Bagi mereka yang menuju ke lokasi lain yang lebih dekat pula dinasihati untuk memasuki lebuh raya selepas 1 tengah hari.

“Kami menjangkakan kira-kira 1.9 juta kenderaan akan berada di lebuh raya setiap hari semasa musim cuti Aidiladha ini berbanding 1.8 juta kenderaan sehari pada hari biasa. Oleh itu, sila jangkakan kesesakan dan tempoh perjalanan yang lebih panjang pada hari-hari puncak tersebut.

“TTA bermatlamat untuk mengagihkan trafik dan mengelakkan kenderaan daripada memasuki lebuh raya secara serentak dan terkumpul serentak di laluan-laluan utama lebuh raya, plaza tol dan kawasan rehat, sekali gus mengurangkan kesesakan,” katanya dalam kenyataan hari ini.

Bagi perjalanan kembali ke Lembah Klang pula, beliau berkata pengguna dinasihatkan agar memasuki lebuh raya sebelum 9 pagi pada 10 Julai hingga 12 Julai.

“Berdasarkan kajian kami bagi perjalanan kembali semula ke Lembah Klang, pengguna lebuh raya dijangka mengalami tempoh perjalanan dua kali lebih panjang berbanding perjalanan biasa sekiranya mereka memilih untuk tidak mematuhi jadual TTA ini,” jelasnya.

Zakaria turut menyeru pengguna untuk mendapatkan maklumat trafik terkini menerusi Twitter @PLUSTrafik, applikasi PLUS, talian PLUSLine, papan tanda elektronik (VMS) serta mengikuti laporan trafik menerusi siaran radio utama.

Pengguna lebuh raya juga digalakkan menggunakan applikasi Waze dan Google Maps untuk merancang perjalanan mereka di samping memastikan baki kad Touch ‘n Go atau e-wallet mencukupi .

Selain itu, beliau turut menasihati pengguna agar memastikan kenderaan mereka berada dalam keadaan yang baik dan selamat.

“Sila patuhi had kelajuan di lebuh raya, elakkan memandu terlalu rapat dengan kenderaan lain, dan berehat sebentar untuk menyegarkan diri di kawasan rehat dan rawat (R&R) sepanjang lebuh raya,” katanya. – BERNAMA

Author

Laini MN

View all posts

View all posts


David De Gea tinggalkan Manchester United selepas 12 musim

DAVID de Gea akan meninggalkan Manchester United selepas 12 musim, umum penjaga gol Sepanyol itu pada Sabtu.

De Gea, 32, mengucapkan selamat tinggal penuh emosi kepada peminat di media sosial. “Kini, masa yang sesuai untuk menyahut cabaran baharu, untuk mendorong diri saya semula dalam persekitaran baharu.”

“Ia adalah satu tempoh yang tidak dapat dilupakan dan penuh kejayaan sejak saya datang ke sini. Saya tidak sangka sejak meninggalkan Madrid sebagai budak mentah, kami mencapai apa yang kami lakukan bersama. Kini, inilah masa yang sesuai untuk menyahut cabaran baharu, untuk mendorong diri saya semula persekitaran baharu,” tambah De Gea.

Penjaga gol veteran itu menyertai Red Devils dari pasukan La Liga Sepanyol Atletico Madrid pada Julai 2011.

Dalam kerjayanya, dia membantu Atletico Madrid merangkul Piala Liga Europa UEFA dan Piala Super UEFA pada 2010.

De Gea juga memenangi kejuaraan Liga Europa UEFA bersama Manchester United pada 2017.

Dia membuat 367 penampilan untuk kelab Inggeris itu.

Author

Taufik Asmady Abdul Aziz

View all posts

View all posts


Malaysia akan dapat pesawat FA-50 Fighting Eagle dengan keupayaan tertinggi – CEO KAI

LANGKAWI: Apabila Kementerian Pertahanan memeterai perjanjian pembelian 18 pesawat tempur ringan FA-50 Fighting Eagle dengan Korea Aerospace Industries (KAI) esok, Tentera Udara Diraja Malaysia (TUDM) selaku pengendali jet pejuang itu akan mendapat varian dengan keupayaan tertinggi, “Block 20”.

Bercakap secara ekslusif menerusi penterjemah kepada Bernama, Ketua Pegawai Eksekutif KAI,  Kang Goo-Young berkata, varian FA-50 Block 20 yang akan dibeli Malaysia adalah lebih canggih  dan berkeupayaan lebih tinggi jika dibandingkan dengan FA-50 yang dikendalikan Tentera Udara Republik Korea Selatan (ROKAF) dan negara-negara lain.

Buat masa ini, hanya TUDM dan Tentera Udara Poland memilih untuk varian terkini “Fighting Eagles”.

“Pesawat FA-50 Block 20 untuk tentera udara Poland dan Malaysia adalah versi terkini  FA-50 dan dengan keupayaan tertinggi. Saya ingin katakan keupayaan pesawat itu untuk Poland dan Malaysia adalah serupa.

Terdapat perbezaan antara FA-50 yang dikendalikan ROKAF dan Block 20 yang dieksport ke Malaysia dan Poland. Perbezaannya ialah versi Korea dikendalikan ROKAF tidak mempunyai radar “Active Electronically Scanned Array”  (AESA) tetapi hanya radar konvensional dan juga tidak dilengkapi dengan alat untuk mengenal pasti sasaran  (Targeting Pod) dan sistem mengisi minyak.”

“Jadi, kami boleh katakan versi eksport Block 20 adalah yang paling kemas kini, dan versi terkini FA-50 yang telah dinaik taraf,” kata beliau.

Tahun lepas, Poland menandatangani perjanjian dengan KAI untuk membeli 48 FA-50 untuk tentera udaranya.

Selain Malaysia, pengendali varian awal pesawat tempur ringan T-50/FA-50 di Asia Tenggara adalah Thailand, Filipina dan Indonesia.

Diwawancara di luar edisi ke-16 Pameran Maritim dan Aeroangkasa Antarabangsa Langkawi (LIMA’23) yang bermula Selasa, Kang juga mendedahkan sebagai sebahagian daripada Program Kolaborasi Industri (ICP) dengan kerajaan, 14 daripada pesawat FA-50 Block 20 akan menjalani pemasangan peringkat akhir di Malaysia.

Empat lagi pesawat pejuang itu akan dipasang di Korea Selatan, katanya sambil menambah KAI dijangka menghantar secara berperingkat pesawat itu ke Malaysia bermula pada Oktober 2026.

Untuk memulakan projek itu dan memenuhi tempahan Malaysia, gergasi aeroangkasa Korea Selatan itu akan membeli bahan mentah yang diperlukan dan memperoleh komponen utama yang akan digunakan pada pesawat pejuang versi Malaysia itu.

“Ada peralatan baharu yang kami akan pasang seperti radar, sistem pengisian bahan api dan penggabungan alat untuk mengenal pasti sasaran pada pesawat itu.

Kami akan menempah terlebih dahulu dan melakukan penyelidikan dan pembangunan terkehadapan untuk melakukan penghantaran ke Malaysia pada 2026, “ katanya.

Menurut maklumat yang diperoleh Bernama, varian FA-50 Block 20 TUDM dan Poland akan dilengkapkan dengan keupayaan baharu yang tiada pada varian lain seperti radar AESA “PhantomStrike” yang dibangunkan oleh syarikat Amerika Syarikat , Raytheon,  “probe” untuk pengisian bahan api di udara  Cobham dan alat mengenal pasti sasaran termaju “Sniper” dan lain-lain.

Varian terkini FA-50 juga berkeupayaan untuk membawa bom berpandu tepat dan lain-lain senjata   canggih.

“Fasa 2 saya percaya merupakan sebahagian daripada pelan strategik jangka panjang Angkatan Tentera Malaysia. Saya sudah tahu TUDM juga amat berminat dalam Fasa 2 dan kerana itulah kami akan mengkoordinasikan secara rapat dengan Kerajaan Malaysia untuk persiapan Fasa 2,” katanya.

Kang juga ditanya sama ada KAI akan turut mempromosikan KF-21 “Boramae” yang sedang dibangunkannya kepada TUDM.

Beliau berkata, pesawat pejuang generasi ke 4.5 itu mampu menjadi pesawat yang ideal untuk TUDM

Di bawah Pelan Perancangan Pembangunan Keupayaan TUDM 2055 atau CAP55 TUDM, tentera udara merancang untuk menamatkan perkhidmatan pesawat tempur pelbagai peranan (MRCA) terdiri daripada lapan F/A-18D Hornet dan 18 Sukhoi Su-30MKM masing-masing pada 2035 dan 2040.

TUDM dijangka memiliki MRCA baharu sebelum penamatan perkhidmatan kedua-dua jet pejuang yang sudah berkhidmat buat sekian lama.

“Ya, saya percaya KF-21 akan mampu menggantikan pesawat itu kerana waktu persaraan  F/A-18D and Su-30MKM adalah pada masa KF-21 akan diketengahkan,” katanya.

Kang berkata, dengan menggabungkan KF-21 dan FA-50, TUDM akan memiliki tahap sistem pertahanan udara dalam angkatan mereka yang lebih strategik dan taktikal.

“KF-21 ialah jet pejuang generasi ke 4.5 tetapi ia akan memiliki platform generasi kelima, bermaksud ia bukan hanya generasi kelima tetapi boleh dinaik taraf kepada jet pejuang generasi keenam pada masa hadapan, kerana itulah saya percaya KF-21 sememangnya ideal untuk TUDM,” katanya. – BERNAMA


Zahid layak jadi TPM kerana doktrin pengasingan kuasa dalam Perlembagaan

APABILA sebut sahaja nama Presiden UMNO, Datuk Seri Ahmad Zahid Hamidi, ada segelintir yang ‘alergik’ dan mulalah serangan bertalu-talu mengaitkan kes beliau yang masih dalam perbicaraan mahkamah.

Penulis suka berkongsi ayat al-Quran di bawah ini sebagai peringatan untuk diri dan pembaca.

Surah al-Isra’ ayat 36:

وَلَا تَقْفُ مَا لَيْسَ لَكَ بِهِ عِلْمٌ ۚ إِنَّ السَّمْعَ وَالْبَصَرَ وَالْفُؤَادَ كُلُّ أُولَٰئِكَ كَانَ عَنْهُ مَسْئُولًا

Maksudnya: “Dan janganlah engkau mengikut apa yang engkau tidak mempunyai pengetahuan mengenainya; sesungguhnya pendengaran dan penglihatan serta hati, semua anggota-anggota itu tetap akan ditanya tentang apa yang dilakukannya.”

Dalam Islam, seseorang tidak di dapati bersalah selagi Hakim atau Qadi tidak membuat keputusan ke atasnya.

Sebahagian ahli UMNO dan rakyat yakin bahawa Zahid didakwa di mahkamah disebabkan beliau memegang jawatan Presiden UMNO.

Daripada analisis penulis, mana-mana ahli UMNO yang memegang jawatan Presiden sentiasa menjadi sasaran untuk dikenakan apa-apa tindakan seperti pendakwaan terpilih bagi memastikan kekuatan parti UMNO terus lenyap di Tanah Melayu ini dengan perpecahan.

Situasi ini menyebabkan kadang-kadang fitnah boleh berlaku atau menghukum seseorang lebih daripada ‘dosanya’, dosanya mungkin menerima nasihat salah daripada ‘punahsihat’ tetapi ia tidak bererti dosa itu ditanggung sehingga kiamat.

Memetik kata Mufti Pulau Pinang, Datuk Seri Dr Wan Salim Wan Mohd Noor, kita tidak tahu secara pasti apa yang terkandung di dalam hatinya sama ada iman atau kufur.

Kita tidak tahu apa akan berlaku terhadap seseorang pada penghujung hayatnya di dunia ini.

Kemungkinan seorang kafir pada masa kini akan mengakhiri kehidupannya dengan bertaubat dalam keimanan, begitu juga sebaliknya.

Dalam erti kata lain, kesudahan nasib setiap manusia terletak di tangan Allah SWT, berhenti ambil kerja Tuhan. Begitu indah nya Islam dalam memperhalusi nasib setiap penganutnya.

Jika kita yakin ketetapanNya, pastinya tiada kegusaran di hati kita bagaimana nasib tanah air ini dan anak cucu kita di Malaysia, ini kerana Tuhan sudah berjanji yang zalim pasti dapat balasan, yang dizalimi akan dilindungi.

Lihat sahajalah pengakhiran karier politik Tun Dr Mahathir Mohamad yang namanya sentiasa disebut dan dicatatkan sebagai pengkhianat kepada Perdana Menteri ke-10, Datuk Seri Anwar Ibrahim dan Ahmad Zahid.

Mari kita lihat dari sudut fakta, dalam sistem demokrasi berparlimen, Malaysia mengamalkan pengasingan kuasa yang juga dikenali sebagai Trias Politica dipopularkan oleh Montesquieu seorang ahli falsafah melalui karya agungnya The Spirit of Law.

Ia memperlihat kewujudan tiga serangkai badan pemerintahan iaitu legislatif berfungsi menggubal penggubal undang-undang; eksekutif berfungsi melaksanakan pentadbiran dan menguatkuasakan undang-undang; dan badan kehakiman menegakkan sistem keadilan mengikut undang-undang.

Pengasingan kuasa itu penting bertujuan mewujudkan konsep semak dan imbang (check and balance) supaya pemerintahan negara dapat dilaksanakan secara adil.

Ia dapat mengelak mana-mana badan melampaui bidang kuasa badan lain dan setiap badan dapat beroperasi secara bebas tanpa rasa takut dan dibayangi oleh pengaruh dan kuasa badan lain.

Di bawah doktrin ini, Perlembagaan membenarkan ahli badan perundangan dilantik menjadi ahli eksekutif atau jemaah menteri.

Perkara ini dapat dilihat ketika perbicaraan kes bekas Perdana Menteri sehingga rayuannya di Mahkamah Persekutuan ditolak dan hukuman yang dijatuhkan sebelum ini dikekalkan.

Jika dilihat keputusan itu, ternyata badan kehakiman telah melaksanakan fungsinya dengan betul.

Ia tidak bimbang terhadap tekanan dan pengaruh politik yang berlaku di luar mahkamah yang cuba mempertikai integriti badan kehakiman.

Mahkamah membuat keputusan berdasarkan bukti-bukti yang dikemukakan.

Dalam perbicaraan kes berprofil tinggi itu, tiada campur tangan dan pengaruh badan eksekutif.

Jadi dengan kata lain, walaupun Ahmad Zahid masih dalam perbicaraan namun mengikut Perlembagaan ini beliau masih layak untuk memegang apa-apa jawatan dalam Kabinet malah Timbalan Perdana Menteri (TPM).

Kebimbangan rakyat terhadap campur tangan bidang kehakiman tidak wajar berlaku kerana jika beliau didapati bersalah selepas rayuan maka akan gugur secara automatik segala kelebihan dan jawatannya.

Sebagai contoh penjawat awam yang ada kes mahkamah, selagi belum didapati bersalah walaupun di Mahkamah Jenayah Syariah , pihak berkenaan masih layak untuk menikmati bonus, gaji, kenaikan jawatan dan kemudahan lain, begitu juga Ahli Parlimen.

Tiada satupun undang-undang pun boleh menyekat beliau daripada menerima mana jawatan dalam Kabinet.

Jangan lupa, PM ke-10 juga merupakan bekas banduan 20 keluar masuk penjara, dengan rekod jenayah sukar diterima jawatan dalam sektor awam atau swasta namun tidak jejaskan peluangnya untuk jadi PM, masih diterima rakyat, diberi peluang berbakti untuk negara malah turut diperkenan Yang di Pertuan Agong.

Jadi kenapa pula ada yang mahu menafikan hak Ahmad Zahid dalam Kabinet, ciri kepimpinan yang ada padanya dan hubungan baik dengan Asia Tenggara sewajarnya dimanfaatkan sebaik mungkin.

Kelebihan ini memberi keseimbangan dengan kelebihan Anwar yang memiliki hubungan baik antarabangsa, jika kedua-duanya saling bekerjasama bukankah yang untungnya rakyat?

Ahmad Zahid memiliki daya tahan tinggi sebagai pemimpin, beliau pernah diheret ke penjara ketika menentang Mahathir, diberi tekanan sama ketika beliau diminta keluar dari BN untuk selamat pendakwaan politik.

Pengalaman beliau sebagai Ketua UMNO Bahagian Bagan Datuk, merangkap Presiden UMNO dan dipilih sebagai Pengerusi BN, memiliki porfolio daripada pelbagai jawatan nombor satu di beberapa kementerian dan syarikat berkaitan kerajaan (GLC) sebenarnya memberi nilai tambah kepada Ahmad Zahid untuk teraju negara.

Beliau pernah memegang jawatan Menteri Hal Ehwal Agama, Menteri Pertahanan, Timbalan Perdana Menteri pada masa sama sebagai Menteri Dalam Negeri, Timbalan Menteri Pelancongan.

Selain itu, sebagai Pengerusi Bank Simpanan Nasional Berhad (BSN), Pengerusi Perumahan Negara (SPNB) jawatan penting dalam Amanah Saham Nasional (ASN), dan jawatan di empat syarikat senaraian awam (public listed company).

Beliau juga adalah Setiausaha Politik kepada Najib, selain dari itu memenangi pemilihan jawatan Ketua Pemuda UMNO mengalahkan orang kesayangan Mahathir tetapi malangnya dikhianati oleh Mahathir apabila jawatan itu diberi kepada Hishamuddin.

Berdasarkan rekod dan pengalamannya, isu perbankan, pelaburan, perumahan, korporat, pertahanan, pelancongan, keselamatan sudah tersemat di genggamannya, melengkapkan ciri kepimpinan masa kini.

Memiliki hubungan diplomatik yang amat baik dengan dunia luar untuk menarik peluang pelaburan FDI (fixed deposit investment) terutamanya dari negara Arab atau Timur Tengah.

Ahmad Zahid ketika kekalahan BN dan UMNO pada tahun 2018, beliau tegar tidak melompat parti, kukuh tidak menjadi pengkhianat walau bukti jelas kesan penentangan mengheret sahabat politiknya, Najib ke penjara.

Propaganda ‘kluster mahkamah’ dicipta oleh Mahathir sebelum PRU15, semua tohmahan ditelan pihak lawan demi Kerajaan Perpaduan.

Ahmad Zahid memberi peluang yang sama dan berlaku adil walaupun ramai mempertikaikan kenapa beliau meletakkan orang yang bisa menikamnya kembali.

Begitulah juga ketika beliau memberi sokongan menerusi surat akuan sumpah untuk melayakkan Muhyiddin dan Ismail Sabri berada di kerusi PM sebelum ini.

Hanya dengan ada jawatan dalam Kabinet, beliau diharap mampu memulihkan dan menstabilkan keadaan ahli yang sedang berpecah dihasut oleh oleh pihak yang mahu jatuhkannya, memulihkan masalah dalaman perpecahan ahli UMNO.

Kata orang rujuk al-Quran jika ada pertikaian, dan penulis mahu kongsi terjemahan surah Al-Maidah, ayat 8 buat pedoman.

“Wahai orang-orang yang beriman! Jadilah kamu sebagai penegak keadilan karena Allah, (ketika) menjadi saksi dengan adil. Dan janganlah kebencianmu terhadap suatu kaum mendorong kamu untuk berlaku tidak adil. Berlaku adillah. Karena (adil) itu lebih dekat kepada takwa. Dan bertakwalah kepada Allah, sungguh, Allah Maha Teliti terhadap apa yang kamu kerjakan.”

Author

Tun Puteh Wanti

View all posts

View all posts


Nasi lemak serendah RM1! Jom ‘Makan Sama-Sama’ di Shah Alam hujung minggu ini!

JANGAN lepaskan peluang anda untuk berkunjung ke program Makan Sama-Sama (Edisi Nasi Lemak) yang akan berlangsung di i-City, Shah Alam pada 28 dan 29 Oktober 2023.

Acara julung kali dibawakan oleh Kementerian Perpaduan Negara (KPN) ini bakal dimeriahkan dengan penyertaan lebih daripada 10 nasi lemak popular dan viral di Malaysia.

Antaranya ialah Village Park Nasi Lemak, Akka Nasi Lemak, Pak Naser Nasi Lemak, Chef Fauzey, dan Nasi Lemak Vegetarian Ru Yi dan banyak lagi.

Menariknya, pengunjung berpeluang menikmati pelbagai jenis nasi lemak menerusi menu Rahmah yang dijual pada harga RM1 hingga RM5.

Dalam pada itu, turut diadakan aktiviti menarik seperti Sambal Smackdown dan Pertunjukan Fesyen Pakaian Tradisional Kanak-Kanak.

Bukan itu sahaja, pengunjung turut berpeluang memasuki Waterworld@i-City bermula pukul 12 tengahari secara percuma tanpa had!

“Pengunjung perlu datang bersedia dengan pakaian renang mereka.

“Pas percuma ini diberikan sempena program tanggungjawab sosial korporat One Shah Alam, One Destination yang dilaksanakan oleh Central i-City Mall, DoubleTree by Hilton i-City, i-City and Mercu Maybank.

“Program tersebut berpaksikan konsep kesatuan (Oneness) dan rakan kerjasama program tersebut berhasrat untuk mewujudkan satu platform yang saksama bagi setiap individu, komuniti dan perniagaan di Shah Alam agar rakyat Malaysia akan terus maju dan melestarikan keamanan dan keharmonian negara, selaras dengan konsep Malaysia Madani,” maklum wakil Makan Sama-Sama dalam satu kenyataan.

Author

Diyana Rahip

View all posts

View all posts